1 Ebanjelioa Apostolu izateko elejitu. 3 Krist. 8 Romanoen fedea. 11, 14 Guzietara zordun Paul. 16 Ebanjelioa. 18 Iainkoaren hira infidelitatearen gainean. 21 Gizonen Iainkoagana ingrat izatea. 23 Idolatria. 24 Iainkoaren egiaren menosprezazalen punitionea. 26 Iainkoaz abandonatu izan diradenen fruktuak.\n1 Paulek Iesus Kristen zerbitzariak Apostolu izatera deithuak, Iainkoaren Ebanjelioaren predikatzeko bereziak.\n2 (Zein lehendanik bere Profetez Eskriptura sainduetan Iainkoak prometatu ukan baitzuen)\n3 Bere Seme haragiaz den bezenbatean Dabid-en hazitik eginaz,\n4 Sanktifikationetako Espirituaz den bezenbatean hiletariko resuszitatzez Iainkoaren Seme botheretsuki deklaratuaz, Iesus Krist gure Iaunaz:\n5 Zeinaganik rezebitu baitugu gratia eta Apostolutasuna fedea obedi dadinzat, Jentil guziak baithan haren izenean:\n6 Zeinen artean zuek ere deithu izan baitzarete Iesus Kristgana.\n7 Roman zareten guziei, Iainkoaren onhetsiei, saindu izatera deithuei: Grazia dela zuekin eta bakea gure Iainko Aitaganik, eta Iesus Krist Iaunaganik.\n8 Lehenik behinzat esker draukat neure Iainkoari Iesus Kristez zuen guziokgatik, zeren zuen fedea famatzen baita mundu orotan.\n9 Ezen Iainkoa dut testimonio (zein zerbitzatzen baitut neure espirituan bere Semearen Ebanjelioan) ezen pausu gabe zuezaz memorio egiten dudala:\n10 Bethiere neure orationetan othoitz eginez, baldin zerbait maneraz noizpait ere bide moldezkorik eman badakit Iainkoaren borondatez, zuetara ethor nadin.\n11 Ezen zuen ikusteko desir handia dut, zenbeit dohain espiritual parti diezazuedanzat, zuen konfirmatzeko:\n12 Erran nahi dut, zuen eta ene elkarrekilako fedeaz konsola nadinzat.\n13 Eztut bada nahi ignora dezazuen, anaieak, ezen anhitzetan zuetara ethortera deliberatu dudala (baina enpatxatu izan naiz oraindrano) zenbeit fruktu nuenzat zuetan ere, berze Jentiletan ere bezala.\n14 Zordun naiz hanbat Grekoetara nola Barbaroetara, hanbat zuhurretara nola ignorantetara.\n15 Bada, nitan den bezenbatean prest naiz zuei Roman zaretenoi ere ebanjelizatzera.\n16 Ezen eznaiz ahalke Kristen Ebanjelioaz: zeren Iainkoaren botherea baita, sinhesten duen guziaren salbamendutan, Iuduaren lehenik eta gero Grekoaren.\n17 Ezen Iainkoaren iustitia hartan erakusten da fedetik federa: eskribatua den bezala, Iustoa fedez biziko da.\n18 Ezen Iainkoaren hira klaroki erakusten da zerutik, egia iniustitiatan dadukaten gizonen infidelitate eta iniustitia ororen kontra:\n19 Zeren Iainkoaz ezagut ahal daitena manifest baita hetan: ezen Iainkoak haei manifestatu ukan draue.\n20 Ezen haren gauza inbisibleak (hala nola haren bothere eternala eta dibinitatea) munduaren kreationetik ikusten dirade, gauza kreatu hautarik konsideratzen diradenean: exkusa gabe diradenzat.\n21 Zeren Iainkoa ezagutu ukan dutenaren gainean, ezpaitute Iainko bezala glorifikatu, ez regratiatu: baina bano egin izan dirade bere diskursuetan, eta haien bihotz adimendu gabea ilhunbez bethe izan da.\n22 Bere buruak zuhur egiten zituztelarik erho egin izan dirade.\n23 Ezen kanbiatu ukan dute Iainko inkorruptiblearen gloria, gizon korruptiblearen imajinatara, eta hegaztinen, eta laur oinetako bestien, eta herrestez ebilten diradenen imajinatara.\n24 Halakotz Iainkoak ere abandonatu ukan ditu hek beren bihotzetako guthizietara, satsutasunera, bere gorputz propriei itsusgoa egitera elkarren artean:\n25 Nola Iainkoaren egia gezurretara kanbiatu ukan baitute, eta adoratu baitituzte eta zerbitzatu kreaturak, utzirik Kreazalea zein baita eternalki benedikatua, Amen.\n26 Halakotz bada abandonatu ukan ditu Iainkoak itsusgoatako afektionetara: ezen haien emaztek ere kanbiatu ukan dute usanza naturala natura kontra denera:\n27 Eta halaber arrak ere, utzirik emazten usanza naturala, berotu izan dirade bere guthizian bata berzeagana, arrak arrarekin infamiatako gauzak egiten zituztela, eta berak baithan rezebitzen lutela bere hogenaren rekonpensa behar zen bezalakoa.\n28 Eta nola ezpaitute konturik egin Iainkoaren ezagutzetan edukitera: hala abandonatu ukan ditu Iainkoak iujemendu guziren falta den espiritu batetara: bide eztiraden gauzen egitera:\n29 Iniustitia guziaz betheak, paillardizaz, gaixtakeriaz, abaritiaz, malitiaz: inbidiaz betheak, gizerhaitekaz, guduz, enganioz, konditione gaixtoz:\n30 Raportari, gaitzerraile, Iainkoaren gaitzesle, iniuriazale, urgulutsu, bantari, gaitz-erideile, aitamen desobedient:\n31 Adimendu gabe, paktoen hautsle, afektione natural gabe, apazega ezin daitezken bezalako, miserikordia gabe.\n32 Zeinek Iainkoaren zuzena ezagutu badute ere (nola halako gauzak egiten dituztenek, herio merezi duten) eztituzte egiten solament, baina are halakorik egiten dutenak faboratzen dituzte.\n1 Iainkoaren iujemendua hipokriten gainean. 4 Iainkoaren benignitatea. 6 Obren arauez batbederari rendaturen. 11 Iainkoa baithan personen akzeptionerik ezta. 13 Iuduak eta Jentilak zergatik reprehenditzen diraden. 17 Iuduen urgulua. 25 Zirkonzisionea. 26 Preputioa.\n1 Halakotz exkusa gabe aiz o gizona, nor ere baitaiz berzeak iujeatzen dituana: ezen hunez beraz zeren iujeatzen baituk berzea, eure burua kondemnatzen duk: ikusirik ezen iujeatzen ari aizenorrek, gauza berak egiten dituala.\n2 Eta badakigu ezen Iainkoaren iujemendua egiaren araura dela halako gauzak egiten dituztenen gainean.\n3 Eta uste duk, o gizon halako gauzak egiten dituztenak iujeatzen dituana, eta eurorrek hek egiten, ezen hi itzuriren atzaiola Iainkoaren iujemenduari?\n4 Ala haren benignitatearen eta patientiaren eta igurikite luzearen abrastasuna menospreziatzen duk: ezagutzen eztualarik ezen Iainkoaren benignitateak emendamendutara deitzen auela ?\n5 Baina eure gogortasunaren eta bihotz urrikimendu gabearen araura, hiraz thesaur egiten draukak eure buruari hiraren eta Iainkoaren iujemendu iustoaren deklarationeko egunekotzat.\n6 Zeinek rendaturen baitrauka, batbederari zeini bere obren araura:\n7 Hala nola, ungi egitezko irauterekin gloria eta ohore eta inmortalitate bilhatzen dutenei, bizitze eternala:\n8 Baina reboltari diradenei, eta egiari behatzen etzaizkonei, baina iniustitia obeditzen dutenei, rendaturen zaie indignatione eta hira.\n9 Tribulatione eta herstura gaixtakeria egiten duen gizon guziaren arimaren gainera, Iuduarenera lehenik, gero Grekoarenera ere.\n10 Baina gloria eta ohore eta bake ungi egiten duen guziari, Iuduari lehenik, gero Grekoari ere.\n11 Ezen ezta personen akzeptionerik Iainkoa baithan.\n12 Ezen Legea gabe bekatu egin duten guziak, Legea gabe galduren ere dirade: eta Legean bekatu egin duten guziak, Legeaz iujeaturen dirade.\n13 (Ezen eztirade Legea enzuten dutenak iusto Iainkoa baithan: baina Legea egiten dutenak iustifikaturen dirade.\n14 Ezen ikusirik ezen Jentilek Legea eztutelarik, naturalki Legeari dagozkan gauzak egiten dituztela, hek Legea eztutelarik, bere buruenzat berak dirade Lege:\n15 Zeinek erakusten baitute Legearen obra eskribatua bere bihotzetan, beren konszientiak halaber testimoniaje rendatzen drauelarik, eta haien pensamenduek elkar akusatzen dutelarik, edo exkusatzen ere.)\n16 Iainkoak gizonen sekretuak iujeaturen dituen egunean, ene Ebanjelioaren araura, Iesus Kristez.\n17 Huna, hi izen goitikoz deitzen aiz Iudu, eta reposatzen aiz Legean, eta gloriatzen aiz Iainko Iaunean.\n18 Eta ezagutzen duk haren borondatea, eta badakik kontrario denaren beretzen, Legeaz instruitu izanik.\n19 Eta fida aiz itsuen gidari aizela, ilhunbean diradenen argi,\n20 Ignoranten instruizale, haurren irakasle, zeren baituk ezagutzearen eta egiaren forma Legean.\n21 Hik bada berzea irakasten duanorrek, eure burua eztuk irakasten: predikatzen baituk eztela ebatsi behar, ebaisten duk:\n22 Erraiten baituk eztela adulteriorik iauki behar, adulterio iaukiten duk: idolak abominationetan baitadutzak, eurorrek sakrilejio egiten duk.\n23 Eta Legean gloriatzen baitaiz, Legea hautsiz Iainkoa desohoratzen duk.\n24 Ezen Iainkoaren izena zuen kausaz blasfematzen da Jentilen artean: eskribatua den bezala.\n25 Ezen egia duk, zirkonzisionea probetxable dela, baldin Legea begira badezak: baina baldin Legearen hautsle bahaiz, hire zirkonzisionea preputio bilhatzen duk.\n26 Bada baldin preputioak Legearen ordenanzak begira baditza, haren preputioa ezta zirkonzisionetan estimaturen?\n27 Eta naturaz den preputioak baldin Legea begira badeza, ezau iujeaturen hi, letraz eta zirkonzisionez Legearen hautsle aizenor?\n28 Ezen ezta hura Iudu, gainetik dena: ezeta gainetik haragian egiten dena zirkonzisione.\n29 Baina hura da Iudu, barnetik dena: eta zirkonzisionea da, bihotzetik dena, espirituan ez letran: zein Iuduren laudorioa ezpaitatorke gizonetarik baina Iainkoaganik.\n1 Iuduaren eta Jentilaren diferentia. 9, 22 Guziak bekatore. 20 Legeko obrek nehor ez iustifikatzen, Legeak bekatua ezagut eraziten. 23 Kristez iustifikatzen. 24 Bekatuen barkamendua. Fedea. 27 Fedez iustifikatzen Legea gabe, 28 Iainkoa Iuduen eta Jentilen Iainko.\n1 Zerik da bada Iuduaren abantailla, edo zerik da zirkonzisionearen probetxua?\n2 Handia manera orotara: eta guzien gainetik zeren Iainkoaren deklarationeak kargutan eman baitzaizte.\n3 Ezen zer da baldin batzuk sinhetsi ezpadute? ala haien inkredulitateak Iainkoaren fedea ezdeusturen du?\n4 Gertha eztadila: aitzitik biz Iainkoa egiati,eta gizon guzia gezurti, eskribatua den bezala, Eure hitzetan iusto eriden adinzat, eta hizaz iujemendu egiten denean garaita duanzat.\n5 Eta baldin gure iniustitiak Iainkoaren iustitia lauda eraziten badu, zer erranen dugu? ala iniusto da Iainkoa punitzen duenean? (gizon bezala minzo naiz)\n6 Gertha eztadila: berzela, nola iujeaturen du Iainkoak mundua?\n7 Ezen baldin Iainkoaren egia abundosago bada ene gezurraz haren gloriatan, zergatik ni goitirik bekatore bezala kondemnatzen naiz?\n8 Eta (guzaz gaizki minzo diraden bezala, eta batzuk guk erraiten dugula dioiten bezala) zeren eztugu gaizki egiten, ungia ethor dadinzat? zeinen damnationea iusto baita.\n9 Zer bada? exzellentago gara? Ezeinere maneraz: ezen aitzinetik razoinak emanik erakutsi dugu, ezen giziak hanbat Iuduak nola Grekoak, bekatuaren azpian diradela.\n10 Eskribatua den bezala, Ezta iustorik, ezeta bakoitzik.\n11 Ezta aditzen duenik ezta Iainkoa bilhatzen duenik.\n12 Guziak aldaratu izan dirade, eta guziak elkarrekin inutil egin izan dirade: ezta ontasunik egiten duenik, ez batetarano.\n13 Sepulkre ireki bat da haien eztarria: bere mihiez enganiotara usatu ukan dute: suge aspik-aren pozoina da haien ezpainetan.\n14 Haien ahoa malediktionez eta karminduraz bethea da.\n15 Arin dirade haien oinak odol isurtera.\n16 Destruktione eta miseria haien bidetan.\n17 Eta bide bakezkoa eztute ezagutu ukan. 18 Ezta Iainkoaren beldurra haien begien aitzinean.\n19 Eta badakigu ezen zerere Legeak erraiten baitu, Legean diradenei erraiten drauela: aho guzia boza dadinzat, eta mundu guzia hogendun denzat Iainkoaren aitzinean.\n20 Hunegatik Legearen obrez ezta iustifikaturen haragirik batre haren aitzinean: ezen Legeaz da bekatuaren ezagutzea.\n21 Baina orain Legea gabe Iainkoaren iustitia manifestatu izan da, Legearen eta Profeten testimoniajea duela.\n22 Bada Iainkoaren iustitia, Iesus Kristen fedez sinhesten duten guzietara eta guzien gainera: ezen ezta diferentiarik batre: ikusirik ezen guziek bekatu egin dutela, eta Iainkoaren gloriaren falta diradela.\n23 Eta iustifikatzen dirade dohainik haren gratiaz, Iesus Krist Iaunean egin izan den redenptioneaz:\n24 Zein ordenatu baitu Iainkoak fedeazko apazegagarri haren odolean, bere iustitiaren deklaratzeko, aitzineko bekatuen barkamenduagatik, Iainkoaren patientiaz:\n25 Diot bere iustitiaren deklaratzeko denbora hunetan: bera iusto denkat, eta Iesusen fedeko denaren iustifikazale.\n26 Non da beraz bantationea? iraitzi izan da. Zein legez? obrenaz? Ez: baina fedearen legeaz.\n27 Konkluditzen dugu beraz, fedez iustifikatzen dela gizona Legearen obrak gabe.\n28 Ala Iuduen ber da Iainkoa? ala ez Jentilen ere? gerthuki Jentilen ere.\n29 Ezen bat da Iainkoa, zeinek iustifikaturen baitu zirkonzisionea fedetik, eta preputioa fedeaz.\n30 Legea bada ez deus bilhatzen dugu fedeaz? Gertha eztadila: aitzitik Legea konfirmatzen dugu.\n3 Abraham fedez iustifikatu. 4 Obrak. 5 Fedea 6 Gizonaren dohain-ontasuna. 9 Zirkonzisionea. 11 Abraham, sinhesten dutenen aita. 15 Legeak hira enjendratzen. 18 Abrahamen fedea. 25 Kristen herioa eta resurrektionea.\n1 Zer beraz erranen dugu gure aita Abrahamek eriden duela haragiaren arauez?\n2 Ezen baldin Abraham obrez iustifikatu izan bada, badu zerzaz gloria dadin, baina ez Iainkoa baithan.\n3 Baina zer dio Eskripturak? Sinhetsi ukan du Abrahamek Iainkoa, eta inputatu izan zaio iustitiatara.\n4 Baina obratzen duenari alokairua etzaio gratiatan kontatzen baina hartzetan:\n5 Ordea obratzen eztuenari, baina gaixtoa iustifikatzen duena baithan sinhesten duenari, bere fedea iustitiatan kontatzen zaio.\n6 Nola Dabidek ere deklaratzen baitu Iainkoak obrak gabe iustitia inputatzen draukan gizonaren dohain-ontasuna, dioela,\n7 Dohatsu dirade zeinen inikitateak kitatu izan baitirade eta zeinen bekatuak estali izan baitirade.\n8 Dohatsu da Iaunak bekatua inputatu eztraukeon gizona.\n9 Bada dohain-ontasun haur, zirkonzisionean da solament ala bai preputioan ere? Ezen erraiten dugu inputatu izan zaiola Abrahami fedea iustitiatan.\n10 Nola bada inputatu izan zaio? zirkonzisionean zela, ala preputioan? ez zirkonzisionean, baina preputioan.\n11 Gero rezebi zezan zirkonzisionearen seignalea, fedealen iustitiatako zigulutan zein baitzen preputioan: preputioan diradela sinhesten duten guzien aita lizenzat, haei ere iustitia inputa lekienzat:\n12 Eta zirkonsionearen aita, erran nahi da, ez zirkonzisionekoen solament, baina gure aita Abrahamen fede preputioan zuenaren hatzari darreizkonen ere.\n13 Ezen promesa etzaio Legeaz heldu izan Abrahami, edo haren haziari, munduaren heredero izateko, baina fedeazko iustitiaz.\n14 Ezen baldin Legetik diradenak, heredero badirade ezdeus bilhatu da fedea, eta iraungi da promesa.\n15 Zeren Legeak hira enjendratzen baitu: ezen non ezpaita legerik, han ezta transgresionerik\n16 Harren fedez da heretajea, gratiaz denzat, promesa hazi guziaren fermu denzat: ez Legetik den haziaren solament, baina Abrahamen fedetik denaren ere, zein baita gure guzion aita,\n17 (Skribatua den bezala, Anhitz nationeren aita ordenatu ukan aut) Iainkoaren aitzinean, zein sinhetsi ukan baitu: zeinek hilei bizitze emaiten baitraue, eta deitzen baititu eztiraden gauzak balirade bezala.\n18 Zeinek esperanzaren kontra esperanzaz sinhets baitzezan, anhitz nationeren aita izanen zela: erran izan zaionaren araura, Hala izanen duk hire hazia.\n19 Eta fedean flaku ez izanez, etzezan beha bere gorputz ia hilera, ehun urtheren ingurua bazuen ere: ezeta Sararen umunzi ia hilera.\n20 Eta Iainkoaren promesaren gainean etzezan duda inkredulitatez: baina fortifika zedin fedez Iainkoari gloria emanik:\n21 Eta frangoki seguraturik, ezen hari promes egin zeraukana, botheretsu zela egiteko ere.\n22 Halakotz haur ere iustitiatan inputatu izan zaio.\n23 Eta ezta eskribatu izan harengatik solament, ezen haur iustitiatan inputatu izan zaiola:\n24 Baina guregatik ere, zeini inputaturen baitzaiku, Iesus gure Iauna hiletarik resuszitatu duena baithan sinhesten dugunoi,\n25 Zein heriotara liuratu izan baita gure bekatuakgatik, eta resuszitatu gure iustifikationeagatik.\n1 Fedea. Bakea. 2 Gratia. Gloria. 4 Patientia. Experientia. 5 Esperanza. Iainkoaren amorioa. 12 Adam eta Krist. 14, 17 Herioaren eta bizitzearen regnatzea. 18 Gure iustifikationea. 21 Bekatuaren eta Gratiaren regnatzea.\n1 Iustifikaturik bada Fedez, dugu bake Iainkoa baithara Iesus Krist gure Iaunaz.\n2 Zeinez are ukan baitugu sartze haur fedez gratia hunetara, zeinetan fermu baikaude, eta gloriatzen baikara Iainkoaren gloriaren esperanzan.\n3 Eta ez haur solament, baina are gloriatzen gara tribulationetan, dakigularik ezen tribulationeak patientia ekarten duela.\n4 Eta patientiak experientia, eta experientiak esperanza.\n5 Eta esperanzak eztu konfunditzen, zeren Iainkoaren amorioa eraitsia baita gure bihotzetan eman izan zaikun Espiritu sainduaz.\n6 Ezen Krist, oraino indar gabe ginela, bere denboran infidelakgatik hil izan da.\n7 Ezen miraz iustoagatik nehor hiltzen da: baina agian norbeit bentura leite zenbeit ungiegilegatik hiltzera.\n8 Baina zertifikatzen du bere karitatea gu baithara Iainkoak, zeren oraino bekatutara abandonatuak ginela, Krist guregatik hil izan baita.\n9 Anhitzez areago beraz orain haren odolaz iustifikaturik, harzaz salbu izanen gara hiratik.\n10 Ezen baldin etsai ginela rekonziliatu izan bagara Iainkoagana haren Semearen herioaz, anhitzez areago rekonziliaturik salbaturen gara haren biziaz.\n11 Eta ez haur solament baina gloriatzen ere bagara Iainkoa baithan Iesus Krist gure Iaunaz, zeinez orain rekonziliatione rezebitu baitugu.\n12 Halakotz, nola gizon batez bekatua mundura sarthu izan baita, eta bekatuaz herioa: eta halaz gizon guzietara herioa heldu izan da, zeren guziek bekatu egin baitute.\n13 Ezen Legerano bekatua munduan zen, baina bekatua ezta inputatzen legerik eztenean\n14 Baina regnatu ukan du herioak Adamganik Moisesganano, bekaturik egin eztutenen gainean ere Adamen transgresionearen fazoinera zein baita ethorteko zenaren figura.\n15 Baina dohaina ezta ofensa bezala: ezen baldin baten ofensaz anhitz hil izan badirade, anhitzez areago Iainkoaren gratia, eta gizon batez den gratiaren dohaina, zein baita Iesus Krist anhitzetara abondatu izan da.\n16 Eta ezta dohaina bekatu egin duen batez sarthu izan den gauka bezala: ezen hogena ofensa batetarik sarthu izan da kondemnationetan: baina dohaina, da anhitz ofensatarik iustifikationetan.\n17 Ezen baldin baten ofensaz herioak regnatu ukan badu, anhitzez areago iustitiazko gratiaren eta dohainaren abundantia rezebitzen dutenek bizitzetara regnaturen dute Iesus Krist batez.\n18 Bada nola ofensa batez hogena ethorri baita gizon guzietara kondemnationetan: hala iustifikatzen gaituen iustitia batez ethorri da dohaina ere gizon guzietara bizitzezko iustifikationetan.\n19 Ezen nola gizon baten desobedientiaz, bekatore anhitz egin izan baitirade, hala baten obedientiaz iusto anhitz eginen dirade.\n20 Eta Legea berzalde sarthu izan da handi ledinzat ofensa: baina non handitu izan baita bekatua, han abundosago izan da gratia:\n21 Nola regnatu baitu bekatuak heriotara, hala gratiak ere regna lezanzat iustitiaz bizitze eternaletara, Iesus Krist gure Iaunaz.\nBekatua ez zerbitzatzeko. 3 Baptismoa. 4 Resurrektionea. Bizitzearen berritzea. 6 Gizon zaharra. 10 Bekatuagana hiltzeko. Iainkoagana bizitzeko. 14 Bekatua. Legea. Gratia. 16 Obeditzen duenaren suiet nehor, bekatuaren edo iustitiaren. 21, 23 Bekatuaren gajeak. Bizitze eternala.\n1 Zer erranen dugu beraz? egonen gara bekatutan, gratia abunda dadinzat?\n2 Gertha eztadila. Ezen bekatuari hil izan gaizkionak, nola hartan oraino biziko gara?\n3 Ala eztakizue ezen Iesus Krist Iaunean batheiatu izan garen guziok, haren herioan batheiatu izan garela?\n4 Ohortze izan gara bada harekin batean Baptismoaz haren herioan: nola resuszitatu izan baita Krist hiletarik Aitaren gloriaz, hala gu ere bizitze berritan ebil gaitezenzat.\n5 Ezen baldin harekin xartatuak bagara haren hiltzearen konformitatez, haren resurrektionearen konformitatez ere izanen gara.\n6 Haur dakigularik ezen gure gizon zaharra harekin kruzifikatu izan dela, desegin dadinzat bekatuaren gorputza, gehiagorik bekatua zerbitza eztezagunzat.\n7 Ezen hil dena libre da bekatutarik.\n8 Eta baldin hil bagara Kristekin, sinhesten dugu biziko ere harekin garela:\n9 Dakigularik ezen Krist hiletarik resuszitaturik, eztela gehiagorik hiltzen, herioak eztuela haren gainean gehiago dominationerik.\n10 Ezen hil izan dena, bekatuari hil izan zaio behingotz: baina bizi dena, Iainkoari bizi zaio.\n11 Hala zuek ere estima ezazue bekatuari hil zaizkiotela, baina Iainkoari bizi zaizkiotela Iesus Krist gure Iaunaz.\n12 Eztezala bada regna bekatuak zuen gorputz mortalean, haren guthizietan bekatua obedi dezazuenzat.\n13 Eta eztietzozuela aplika zuen menbroak inikitatezko harma izateko bekatuari: baina aplika ietzozue zuen buruak Iainkoari, hiletarik biztu anzo: eta zuen menbroak iustitiatako harma izateko Iainkoari.\n14 Ezen bekatuak eztu zuen gainean dominationerik ukanen: ezen etzarete Legearen azpian, baina gratiaren azpian.\n15 Zer bada? eginen dugu bekatu, zeren Legearen azpian ezgaren, baina gratiaren azpian? Gertha eztadila.\n16 Ala eztakizue ezen noren ere obeditzera zerbitzari iarten baitzarete, obeditzen duzuenaren zerbitzari zaretela: edo bekatuaren heriotara, edo obedientiaren iustitiatara?\n17 Bada esker Iainkoari zeren bekatuaren zerbitzari izan baitzarete, baina bihotzetik obeditu baituzue doktrinaren forma, zeinetara eman izan baitzarete:\n18 Eta bekatuaren azpitik ilkirik, iustitiaren zerbitzari egin izan baitzarete.\n19 Gizonen anzora minzo naiz zuen haragiaren infirmitatearen kausaz. Bada nola aplikatu baitituzue zuen menbroak zerbitzatzeko satsutasunari eta inikitateari inikitate egitera: hala orain aplikaitzazue zuen menbroak zerbitzatzeko iustitiari saindutasunetara\n20 Ezen bekatuaren zerbitzari zinetenean: libre zineten iustitiaz den bezenbatean.\n21 Zer fruktu zenduten bada orduan orain ahalke zareten gauza hetarik? ezen haien fina, herioa da.\n22 Baina orain bekatuaren azpitik libreturik, eta Iainkoaren zerbitzari eginik, baduzue zuen fruktua saindutasunetan: eta fina, bizitze eternala.\n23 Ezen bekatuaren gajeak, herioa: eta Iainkoaren dohaina da bizitze eternala Iesus Krist gure Iaunaz.\n1 Legearen dominationea. 4 Zertako Legearen azpitik libre egin garen. 6 Espirituzko arrenberritzea. 7 Legeaz bekatuaren ezagutzea. 22 Barneko gizona. 24 Paulen desira. 25 Adimendua. Haragia.\n1 Ala eztakizue, anaieak, (ezen Legea ezagutzen dutenei minzo natzaie) nola Legeak dominatione duen gizonaren gainean bizi den artean?\n2 Ezen emazte ezkondua, senharra bizi dueno obligatua da Legeaz: baina baldin senharra hil badadi, libre da senharraren legetik.\n3 Beraz senharra bizi deno adultera deithuren da, berze senhar baten emazte egin badadi: baina senharra hil badadi lege hartarik libre da: hala non ezpaitate adultera baldin berze senhar baten emazte egin badadi.\n4 Bada, ene anaieak, zuek ere Legeari hil zaizkiote Kristen gorputzean: berze, hiletarik resuszitatu den baten zaretenzat: Iainkoari fruktifika diezogunzat.\n5 Ezen haragian ginenean, bekatuen afektione Legeaz ziradenek indar zuten gure menbroetan, herioari fruktifikatzeko.\n6 Baina orain Legetik libre gara, hari hil izanik zeinetan hatzamanak baikineunden: espirituzko berritasunetan zerbitza dezagunzat, eta ez letrazko zahartasunetan.\n7 Zer erranen dugu beraz? Legea bekatu da? Gertha eztadila. Aitzitik bekatua eztut ezagutu ukan Legeaz baizen. Ezen eznukeen ezagutu guthizia baldin legeak erran ezpalu, Eztuk guthiziaturen.\n8 Baina bekatuak okasione harturik manamenduaz enjendratu ukan du nitan guthizia guzia. Ezen Legea gabe, hila da bekatua.\n9 Ezen ni bizi ninzen Legea gabe noizpait: baina manamendua ethorri denean, bekatua berriz bitzen hasi izan da.\n10 Eta ni hil izan naiz: eta eriden izan da bizitzetako ordenatu zeitadan manamendua, heriotara itzultzen zaitadala.\n11 Ezen bekatuak okasione harturik, seduzitu nau manamenduaz eta harzaz hil ukan nau.\n12 Bada Legeaz den bezenbatean hura saindu da, eta manamendua saindu eta iusto eta on.\n13 Beraz on den gauza herio egin izan zait? Gertha eztadila: aitzitik bekatuak, bekatu zela ager ledinzat, on den gauzaz herioa enjendratu ukan draut, bekatua exzesiboki bekatore egin ledin manamenduaz.\n14 Ezen badakigu Legea espiritual dela: baina ni karnal naiz, bekatuaren azpira saldua.\n15 Ezen egiten dudana, etzait on: ezen eztut zer nahi baitut, hura egiten: baina zeri gaitz baitaritzat, hura egiten dut.\n16 Bada baldin zer nahi ezpaitut, hura egiten badut, konsentitzen draukat Legeari, ezen ona dela.\n17 Bada orain gehiagorik eznaiz ni hura egiten dudana, baina nitan habitatzen den bekatua.\n18 Ezen badakit eztela habitatzen nitan (erran nahi baita, ene haragian) onik: ezen nahia bada nitan, baina onaren konplitzea, eztut erideiten.\n19 Ezen nahi dudan ungia eztut egiten: baina nahi eztudan gaizkia egiten dut.\n20 Bada baldin zer nik nahi ezpaitut hura egiten badut, eznaiz gehiagorik ni, hura egiten dudana, baina nitan habitatzen den bekatua.\n21 Erideiten dut beraz lege haur nitan, ungia egin nahi dudanean, ezen gaizkia datxetala niri.\n22 Ezen atsegin hartzen dut Iainkoaren Legean barneko gizonaz den bezenbatean:\n23 Baina badakusat berze lege bat neure menbroetan, ene adimenduko legearen kontra bataillatzen denik, eta ene menbroetan den bekatuaren legeari gathibatzen neraukonik.\n24 Helas gizon miserablea ni, nork idokiren nau herio hunetako gorputzetik?\n25 Eskerrak emaiten drautzat Iainkoari Iesus Krist gure Iaunaz. Bada nik neurorrek adimenduaz zerbitzatzen dut Iainkoaren Legea, baina haragiaz bekatuaren legea.\n1 Fidelen libertatea. 5 Haragiaren afektionea eta espirituarena. 9 Kristen Espiritua gutan. 15 Suiektionezko eta adoptionezko espiritua. 17 Iainkoaren heredero. 18 Sufrimenduak. 20 Kreatura suiet banitatera. 18 Krist lehen sorthua deitzen. 29 Predestinationea, Bokationea. Iustifikationea. Glorifikationea. 31 Krist guregatik liuratu. 34, 37 Deusek ezin separa fidelak Kristen amoriotik. 35 Harakinzako ardiak.\n1 Beraz orain ezta kondemnationerik batre Iesus Kristean diradenenzat: erran nahi da, haragiaren araura ebilten eztiradenen, baina espirituaren araura.\n2 Ezen Iesus Krist Iaunean den bizitzetako Espirituaren Legeak libre egin nau bekatuaren eta herioaren legetik.\n3 Ezen Legearen inpotentiak deus ezin zaidianean haragian, Iainkoak igorririk bere Seme propria bekatutako haragiaren forman, eta bekatuagatik, kondemnatu ukan du bekatua haragian.\n4 Legearen iustitia konpli dadinzat gutan, haragiaren araura ezgabiltzanotan, baina Espirituaren araura.\n5 Ezen haragiaren arauezko diradenak haragiaren gauzetara dirade afektionatu: baina Espirituaren arauezkoak, Espirituaren gauzetara.\n6 Eta haragiaren afektionea, herio da: baina Espirituaren afektionea, bizitze eta bake:\n7 Zeren haragiaren afektionea etsaigoa baita Iainkoaren kontra: ezen Iainkoaren Legearen ezta suiet: eta ezin ere daite.\n8 Beraz haragian diradenak, Iainkoari plazent ezin dirateke.\n9 Ordea zuek etzarete haragian, baina Espirituan: baldin behinzat Iainkoaren Espiritua habitatzen bada zuetan: baina baldin edozeinek Kristen Espiritua ezpadu, haina ezta haren.\n10 Eta baldin Krist zuetan bada, gorputza behinzat hil da bekatuaren kausaz: baina Espiritua da bizitzea iustitiaren kausaz.\n11 Bada baldin Iesus hiletarik resuszitatu duenaren Espiritua habitatzen bada zuetan, Krist hiletarik resuszitatu duenak, bibifikaturen ditu zuen gorputz mortalak ere bere Espiritu zuetan habitatzen denaren kausaz.\n12 Halakotz bada, anaieak, zordun gara, ez haragiagana, haragiaren araura bizitzeko, baina Espirituagana.\n13 Ezen baldin haragiaren araura bizi bazarete, hilen zarete: baina baldin Espirituaz gorputzaren egitateak mortifikatzen badituzue, biziko zarete.\n14 Ezen Iainkoaren Espirituaz gobernatzen diraden guziak, Iainkoaren haur dirade.\n15 Ezen eztuzue suiektionetako espiritu bat rezebitu, berriz beldurretan izateko: baina rezebitu duzue adoptionezko espiritua, zeinez oihu egiten baitugu Abba, erran nahi baita, Aita.\n16 Espiritu hunek berak testifikatzen du gure espirituarekin batean, ezen Iainkoaren haur garela.\n17 Eta baldin haur bagara, baieta heredero: heredero, diot, Iainkoaren, eta Kristen herederokide, baldin ordea harekin batean sufritzen badugu, harekin batean glorifika gaitezenzat.\n18 Ezen estimatzen dut denbora hunetako sufrimenduak eztiradela konparatzeko ethorteko den gloria gutan manifestaturen denarekin.\n19 Ezen kreaturak desir handiz begira daude noiz Iainkoaren haurrak manifesta daitezkeen.\n20 Ezen kreaturak banitatetara suiet dirade, ez bere nahiz, baina esperanzaren azpian suiektionetan ezarri dituenaren kausaz, hek ere delibraturen diradela korruptionearen suiektionetik, Iainkoaren haurren gloriaren libertatean izateko.\n21 Ezen badakigu kreatura guziak suspirioz elkarrekin daudela, eta penatan diradela oraindrano.\n22 Eta ez hek solament, baina gu ere Espirituaren primitiak ditugula, geurok gure baithan suspirioz gaude, adoptionearen begira gaudela, gure gorputzaren delibranzaren diot.\n23 Ezen esperanzaz salbatu izan gara. Eta ikusten den esperanza, ezta esperanza: ezen nehork ikusten duena, zertako espera lezake?\n24 Baina baldin ikusten eztugunaz esperanza badugu, patientiaz igurikiten dugu.\n25 Eta halaber Espirituak ere arinzen ditu gure infirmitateak, ezen zerzaz othoitz egin behar dugun bide bezala, eztakigu: baina Espiritua bera othoiztez dago guregatik erran ezin daitezkeen suspirioz.\n26 Baina bihotzak examinatzen dituenak badaki, zerik den Espirituaren afektionea: ezen Iainkoaren araura othoitz egiten du sainduakgatik.\n27 Badakigu halaber ezen Iainkoari on daritzotenei gauza guziak elkarrekin aiutatzen zaiztela onetara, iakiteko da, haren ordenanzaren araura deithu diradenei.\n28 Ezen lehenetik zein ezagutu baititu hek predestinatu ere ditu bere Semearen imajinaren konforme izateko, hura denzat lehen iaioa anhitz anaieren artean.\n29 Eta zein predestinatu baititu, hek deithu ere ditu: eta zein deithu baititu, hek iustifikatu ere ditu: eta zein iustifikatu baititu hek glorifikatu ere ditu.\n30 Zer bada erranen dugu gauza hautara? Baldin Iainkoa gure alde bada, nor izanen da gure kontra?\n31 Zeinek bere Seme propria ezpaitu gupida ukan, baina gure guziongatik eman ukan baitu, nola eztrauzkigu gauza guziak ere harekin emanen?\n32 Nork produituren du akusationerik Iainkoaren elejituen kontra? Iainkoa da iustifikatzen duena.\n33 Nor da kondemnaturen duena? Krist da hil izan dena, baina are resuszitatu ere dena: Iainkoaren eskuinean ere dena, eta guregatik othoitz egiten duena.\n34 Nork separaturen gaitu gu Kristen amoriotik? ala tribulationek, ala hersturak, ala persekutionek, ala gosetek, ala billuzi izatek, ala perilek, ala ezpatak?\n35 Eskribatua den bezala, Hire kausaz hiltzen gaituk egun oroz: estimatu izan gaituk harakinzako ardien pare.\n36 Baina gauza hautan guziotan biktorioso bainoago gara, gu onhetsi gaituenaren partez.\n37 Ezen segur naiz ezen ez heriok, ez bizitzek, ez Aingeruek, ez prinzipaltasunek, ez botherek, ez presenteko gauzek, ez ethortekoek:\n38 Ez goratasunek, ez barnatasunek, ez berze kreaturak batek ere ezin separaturen gaituela Iainkoaren amorio Iesus Krist gure Iaunean ekarri draukunetik.\n2 Paulen Iuduetaratko afektionea. 5 Krist Iainko. 8 Promesaren haurrak. 10 Iainkoaren elektionea. 15, 18 Iainkoak nahi duenari miserikordia egiten eta nahi duena gogortzen. 22 Hirazko eta miserikordiazko unziak. 24 Jentilak deithu. 27 Iuduetarik salbatzen diradenak guti.\n1 Egia diot Kristean, eztiot gezurrik, neure konszientiak halaber testifikatzen drautalarik Espiritu sainduaz,\n2 Ezen tristitia handia, eta tormenta ardurazkoa dudala neure bihotzean.\n3 Ezen desir nuke ni neuror Kristganik separatua ninzen neure anaieakgatik, zein baitirade ene ahaide haragiaren arauez:\n4 Zein baitirade Israeltar: zeinena baita adoptionea, eta gloria, eta allianzak, eta Legearen ordenanza, eta zerbitzu dibinoa eta promesak:\n5 Zeinenak baitirade Aitak, eta hetarik da Krist haragiaren arauez, zein baita gauza guzien gaineko Iainko, eternalki benedikatua. Amen.\n6 Badarik ere ezin date Iainkoaren hitza erori den: ezen eztirade Israeleko diraden guziak, Israel.\n7 Eta zeren Abrahamen hazi diraden eztirade halakotz guziak haur, baina Isaaktan hazi deithuren zaik hiri.\n8 Erran nahi da, eztiradela haragiaren haur diradenak, ha1akotz Iainkoaren haur: baina promesaren haur diradenak estimatzen diradela hazitan.\n9 Ezen promesaren hitza haur da, Denbora hunetan ethorriren naiz, eta Sarak ukanen du seme bat.\n10 Eta ez haur solament, baina Rebekak ere batganik konzebitu zuenean, baitzen, gure aita Isaakganik.\n11 Ezen oraino haurrak sorthu gabe, eta hek ungirik ez gaizkirik egin gabe (Iainkoaren ordenanza elektionearen araura legoenzat,\n12 Ez obren baina deitzen duenaren partez) erran izan zaion hari, Gehienak zerbitzaturen din xipiena.\n13 Eskribatua den bezala, Iakob onhetsi dut eta Esau gaitzetsi.\n14 Zer beraz erranen dugu? Ala da iniustitiarik Iainkoa baithan? Gertha eztadila.\n15 Ezen Moisesi erraiten drauka, Pietate ukanen diat pietate egin nahi ukanen draukadanaz, eta miserikordia eginen diarokat miserikordia egin nahi ukanen draukadanari.\n16 Halakotz beraz elektionea ezta nahi duenaren, ez laster egiten duenaren, baina Iainko miserikordia egiten duenaren.\n17 Ezen badiotsa Eskripturak Faraori, Hunetakotz ber suszitatu aut, erakuts dezadanzat hitan neure botherea, eta denuntia dadinzat ene izena lur guzian.\n18 Beraz nahi duenari miserikordia egiten drauka, eta nahi duena gogortzen du.\n19 Erranen drautak bada niri, Zergatik oraino arranguratzen da? ezen nor da haren borondateari resisti ahal diezakeona?\n20 Bainaitzitik, o gizona, hi nor aiz Iainkoaren kontra replikatzen duana? Ala erranen drauka gauza moldatuak hura moldatu duenari, Zergatik hunelako egin nauk?\n21 Ala eztu lur-tupinagileak orhe ber batetarik egiteko bothere, unzi bataren ohoretako, eta berzearen desohoretako?\n22 Eta zer da, baldin erakutsi nahiz Iainkoak hira, eta ezagut erazi nahiz bere botherea, sufritu baditu patientia handitan hirazko unzi galtzekotzat aprestatuak?\n23 Eta bere gloriazko abrastasunen ezagut eraziteko miserikordiazko unzi gloriatako aprestatu dituenetara?\n24 Zein deithu ere baititu diot gu, ez solament Iuduetarik, baina Jentiletarik ere.\n25 Nola Osea baithan ere erraiten baitu, Deithuren dut ene populu etzena, neure populu: eta nizaz onhetsi etzena, neure onhetsi.\n26 Eta izanen da, erran izan zaien lekuan, Etzarete ene populu zuek, han deithuren baitirade Iainko biziaren haur.\n27 Esaias ere oihuz dago Israelen gainean, Israeleko haurren kontua itsasoko sablea bezala lizen orduan, restanzak dirade salbaturen\n28 Ezen Iaunak akabatzen eta laburtzen du beharkia iustitiarekin: zeren beharki laburtu bat eginen baitu Iaunak lurraren gainean.\n29 Eta lehen Esaiasek erran zuen bezala, Baldin armaden Iaunak utzi ezpalerauku hazia, Sodoma bezalakatu ginatekeen, eta Gomorha irudi ukan gendukeen.\n30 Zer beraz erranen dugu? Ezen Jentil iustitiari etzarreitzanek, iustitia ardietsl ukan dutela: etare iustitia fedezkoa:\n31 Baina Israel, iustitiazko Legeari zarreikalarik, iustitiazko Legera eztela heldu izan.\n32 Zergatik? zeren ezpaita haur izan fedez, baina Legeko obrez bezala: ezen behaztopatu izan dirade behaztopagarriko harrian.\n33 Eskribatua den bezala, Huna, ezarten dut Sionen behaztopagarriko harria, eta trebukagarriko harria: eta nor ere baita hura baithan sinhesten duena, ezta konfus izanen.\n2 Eszientia gaberiko zeloa. 3 Iainkoaren iustitia eta gizonena. 4 Legearen fina Krist. 5 Legezko eta fedezko iustitia. 14 Inbokatzea. Sinhestea. Enzutea. Predikatzea. 15 Hitzaren ministreak. 17 Fedea enzutetik, eta enzutea Iainkoaren hizetik.\n1 Anaieak, ene bihotzeko afektione ona eta Iainkoagana Israelgatik egiten dudan othoitza da salba ditezen.\n2 Ezen testimoniaje ekarten drauet, nola Iainkoaren zeloa baduten, baina ez eszientiaren araura.\n3 Ezen Iainkoaren iustitia ezagutzen eztutelarik, eta bere iustitia fundatu nahiz dabiltzalarik, Iainkoaren iustitiari etzaizka susmetitu.\n4 Ezen Legearen fina Krist da, sinhesten duen guziaren iustitiatan.\n5 Ezen Moisesek ere eskribatzen du Legetik den iustitiaz, Ezen gauza hek eginen dituen gizona, hezaz biziko dela.\n6 Baina fedez den iustitiak, hunela erraiten du, Ezterrala eure bihotzean, Nor iganen da zerura? hori duk Kristen garaitik erekartea.\n7 Edo, nor iautsiren da abismera? hori duk Kristen hiletarik harzara erekartea.\n8 Baina zer erraiten du? Hire hurbil duk hitza hire ahoan eta hire bihotzean. Haur da fedeazko hitz predikatzen duguna.\n9 Ezen baldin konfesa badezak eure ahoz Iesus Iauna, eta eure bihotzean sinhets badezak, ezen Iainkoak hura hiletarik resuszitatu duela, salbaturen aiz.\n10 Ezen bihotzez sinhesten da iustifikatu izateko, eta ahoz konfsione egiten salbatu izateko.\n11 Ezen erraiten du Eskripturak, Nor ere baita hura baithan sinhesten duena, ezta konfus izanen.\n12 Ezen ezta diferentiarik Iuduaren eta Grekoaren artean: ezen guzien Iaun bera da abrats, hura inbokatzen duten guzietara.\n13 Ezen norere baita Iaunaren izena inbokaturen duena, salbaturen da.\n14 Nolatan bada inbokaturen dute hura baithan sinhetsi ukan eztutenek: eta nolatan sinhetsiren dute harzaz enzun ukan eztutenek? eta nolatan enzunen dute predikazalerik gabe?\n15 Eta nolatan predikaturen dute baldin igor ezpaditez? eskribatua den bezala, O zein eder diraden bakea ebanjelizatzen dutenen oinak, gauza onak ebanjelizatzen dituztenenak!\n16 Baina guziak etzaizkio behatu izan Ebanjelioari, ezen Esaiasek erraiten du, Iauna, nork sinhetsi du gure predikationea?\n17 Beraz fedea enzutetik da: eta enzutea Iainkoaren hitzaz.\n18 Baina galdez nago, ala eztute enzun ukan? Bainaitzitik lur orotara ilki izan da haien soinua, eta munduaren bazterretarano haien hitzak.\n19 Baina galdez nago, ala Israelek eztu Iainkoa ezagutu ukan? Lehenik Moisesek erraiten du, Nik ielosgoatara probokaturen zaituztet jende jende-eztenaz, jende adimendu gabe batez aserre eraziren zaituztet.\n20 Eta Esaiasek hardieza hartzen du, eta erraiten, Eriden izan naiz bilhatzen eznindutenez, eta klaroki agertu izan natzaie ene galderik egiten etzutenei.\n21 Baina Israelez den bezenbatean erraiten du, Egun guzian hedatu ukan ditut neure eskuak populu desobedientagana eta kontrastatzen denagana.\n2 Iudu guziak ez iraitzi. 5 Gratia. 6 Obrak. 7 Elektionea. 8 Itsutasuna. 11 Iuduen erortea, Jentilen salbamendu. 15 Iuduen iraiztea. 22 Iainkoaren benignitatea eta seberitatea. 25 Iuduen itsutasuna, Jentilen konplimendu. 29 Iainkoaren dohainak eta bokationea. 32 Ertsi guziak desobedientiatan.\n1 Galdez nago bada, Ala iraitzi ukan du Iainkoak bere populua? Gertha eztadila: ezen ni ere Israeltar naiz, Abrahamen hazitik, Beniaminen leinutik.\n2 Eztu iraitzi Iainkoak bere populu lehenetik ezagutua. Ala eztakizue Eliasez zer erraiten duen Eskripturak? nola rekesta egiten draukan Iainkoari Israelen kontra, dioela,\n3 Iauna hire Profetak hil zitie, eta hire aldareak desegin zitie, eta ni azkendu izan nauk neuror, eta ene arimaren ondoan diabiltzak.\n4 Baina zer diotsa hari reposta dibinoak? Reserbatu zitiat neurorrendako zazpi milla gizon belhaunik Baalen imajinari plegatu eztraukatenik.\n5 Hala bada denbora hunetan ere, reserbatione gratiazko elektionearen arauez egin izan da.\n6 Eta baldin gratiaz, ez gehiagorik obrez: berzela gratia gehiagorik ezta gratia: baina baldin obrez bada, gehiagorik ezta gratia: berzela obra gehiagorik ezta obra.\n7 Zer beraz? Bilhatzen zuena Israelek eztu ardietsi: eta elektioneak ardietsi ukan du, eta goitikoak gogortu izan dirade,\n8 Eskribatua den bezala, Eman ukan draue Iainkoak espiritu itho bat: eta begi, ikus eztezatenzat: eta beharri, enzun eztezatenzat egungo egunerano.\n9 Eta Dabid-ek erraiten du, Beren mahaina arte bilha bekie, eta lazo eta trebukamendu, eta haur pagamendutan.\n10 Ilhun bitez haien begiak, ikus eztezatenzat: eta haien bizkarra bethiere makur ezak.\n11 Galdez nago bada, ala trebukatu izan dirade eror litezenzat? Gertha eztadila: baina haien erorteaz salbamendua Jentiletara ethorri izan da, haei iarreikitera inzitatzeko.\n12 Eta baldin haien erortea munduaren abrastasun bada, eta haien diminutionea Jentilen abrastasun: zenbatez areago haien abundantia?\n13 Ezen zuei Jentiloi diotsuet, ni Jentilen Apostolu naizen bezenbatean, neure ministerioa ohoratzen dut:\n14 Eia nolazpait neure ahaideak ielos erazi ahal ditzakedanez, eta hetarik batzu salba.\n15 Ezen baldin haien iraiztea munduaren rekonziliatione bada, zerik izanen da rezeptionea, hiletarik bizitze baizen?\n16 Eta baldin primitiak saindu badirade, baieta orhea: eta baldin erroa saindu bada, baieta adarrak.\n17 Eta baldin adarretarik batzu hautsi izan badirade, eta hi basa oliba inzelarik, xarthatu izan bahaiz haien orde, eta oliba erroan eta urinean partizipant egin bahaiz,\n18 Ezadila gloria adarren kontra: eta baldin gloriatzen bahaiz, eztuk hik erroa egarten, baina erroak hi.\n19 Erranen duk bada, Hautsi izan dirade adarrak, ni xartha nendinzat.\n20 Ungi: hek infidelitatez hautsi izan dituk, eta hi fedez zutik ago: ezadila urguluz hant, baina aizen beldur.\n21 Ezen baldin Iainkoak adar naturalak gupida ukan ezpaditu, begirauk hi ere gupida ezauen.\n22 Ikusak beraz Iainkoaren benignitatea eta seberitatea: trebukatuetara, seberitatea: eta hiregana, benignitatea, baldin persebera badezak benignitatean: ezpere hi ere ebakiren aiz.\n23 Eta hek ere baldin persebera ezpadezate infidelitatean, xarthaturen dituk, ezen Iainkoa botheretsu duk harzara haien xarthatzeko.\n24 Ezen baldin hi naturaz basa zen olibatik ebaki izan bahaiz, eta natura kontra oliba onean xarthatu bahaiz: zenbatez areago natural diradenak xarthaturen dirade bere oliba proprian ?\n25 Ezen eztut nahi ignora dezazuen, anaieak, sekretu haur, (zeurok baithan arrogant etzaretenzat) ezen gogortasuna parte Israeli ethorri izan zaiola, Jentilen konplimendua sar leiteno.\n26 Eta hala Israel guzia salbaturen da, eskribatua den bezala, Ethorriren da Siondik liberazalea, eta aldaraturen ditu infidelitateak Iakobganik.\n27 Eta allianza haur eneganik ukanen dute, Kendu ditukedanean haien bekatuak.\n28 Ebanjelioaz den bezenbatean, bai etsai dirade zuen kausaz, baina elektioneaz den bezenbatean, onhetsiak, Aiten kausaz.\n29 Ezen dolu gabe dirade Iainkoaren dohainak eta bokationea.\n30 Ezen nola zuek ere noizpait Iainkoagana desobedient izan baitzarete: baina orain miserikordia ardietsi baituzue haien desobedient izanez:\n31 Hala hauk ere orain eztute obeditu ukan, zuei egin zaizuen miserikordiaz hauk ere miserikordia ardiets dezatenzat.\n32 Ezen Iainkoak ertsi ukan ditu guziak desobedientiatan, guziei miserikordia legienzat.\n33 O Iainkoaren sapientiaren eta ezagutzearen abrastasunen barna! ala haren iujemenduak baitirade konprehendi ezin daitezkeen bezalakoak, eta haren bideak erideiteko inposibleak!\n34 Ezen nork ezagutu ukan du Iaunaren gogoa? edo nor izan da haren konseillari?\n35 Edo nork lehenik eman drauka hari, eta rendaturen baitzaio?\n36 Ezen harenganik, eta harzaz, eta harengatik dirade gauza guziak: hari gloria sekulakotz. Amen.\n1 Iainkoaganako ofrenda. 3 Sobreki iakitera presumitzeko. 4 Kristinoak gorputz bat. 6 Dohainak diferent. 9 Dilektionea. 10 Kristinoaren eginbidea.\n1 Othoitz egiten drauzuet bada, anaieak, Iainkoaren miserikordien partez, ofrenda ditzazuen zuen gorputzak sakrifizio bizitan, saindutan, Iainkoaren gogarakotan, zein baita zuen zerbitzu razoinezkoa.\n2 Eta etzakitzotela konforma mundu huni, baina transforma zaiteztez zuen adimenduaren arranberritzez, foroga dezazuenzat zerik den Iainkoaren borondate ona eta plazenta eta perfektoa.\n3 Ezen niri eman izan zaitadan gratiaz, erraiten draukat zuen artekoetarik batbederari, eztezan presumi iakitera iakin behar den baino gehiago, baina den zuhur sobrietatera: Iainkoak batbederari fedearen neurria repartitu draukan bezala.\n4 Ezen nola gorputz batetan anhitz menbro baitugu, eta menbro guziek ezpaitute operatione bat bera:\n5 Hala anhitz garelarik gorputz bat gara Krist baithan eta batbedera gara bata berzearen menbro.\n6 Eta ditugula dohain dibersak, eman izan zaikun gratiaren araura, edo profetia, dezagun profetiza fedearen proportionearen arauez:\n7 Edo ministerio, garen administrationean: edo irakasten ari dena, den instruktione emaile.\n8 Edo exhortatzen ari denak, exhorta dezan: distribuitzen ari denak, distribui dezan sinplizitatetan: presiditzen duenak dagian dilijentki: miserikordia egiten duenak, dagian alegeraki.\n9 Karitatea den fiktione gabe: zareten gaitzaren gaitzetsle, ungiari eratxekiak.\n10 Anaietasunezko karitatez elkarren onhestera emanak: elkarri ohoratzera aitzinzen zaitzatela.\n11 Zerbitzu egitera ez nagi, espirituz ardent, Iauna zerbitzatzen duzuela.\n12 Esperanzaz alegera zaretelarik, tribulationean patient, orationean perseberatzen duzuela.\n13 Sainduen nezesitatetara komunikatzen duzuela: hospitalitateari iarreikiten zaitzatela.\n14 Benedikaitzazue zuek persekutatzen zaituztenak: benedikaitzazue, diot, eta ez maradika.\n15 Alegera zaitezte alegera diradenekin, eta nigar egizue nigarrez daudenekin.\n16 Gogo batez bata berzeagana afektionatuak zaretelarik: gauza gorak afektatzen eztituzuelarik, baina beheretara akomodatzen zaretelarik. Etzaretela zuhur zeurok baithan.\n17 Eztezozuela nehori gaitza gaitzagatik renda. Prokuraitzazue gauza honestak gizon guzien aitzinean.\n18 Egin albadadi, zuetan den bezenbatean, gizon guziekin bakea duzuen.\n19 Etzaiteztela zeurok mendeka, ene maiteak, baina leku emozue hirari: ezen eskribatua da, Niri mendekioa: nik dut rendaturen, dio Iaunak.\n20 Bada baldin gose bada hire etsaia, emok iatera: baldin egarri bada, emok edatera: ezen hala egiten duala suko ikatzak bere buru gainera bilduren drautzak.\n21 Ezadila gaizkiaz garait, baina garait ezak ungiaz gaizkia.\n1 Majistratuaganako obedientia. 6 Tributaren pagatzea. 8, 10 Legearen konplimendua, karitatea. 11 Salbamendua hurbil. 12 Ilhunbearen obrak. Argiari dagozkan abillamenduak. 14 Kristez beztitzeko.\n1 Persona guzia potestate goragoen suiet biz, ezen ezta potestaterik Iainkoaganik baizen: eta diraden potestateak, Iainkoaz ordenatuak dirade.\n2 Halakotz, potestateari resistitzen draukanak, Iainkoaren ordenanzari resistitzen drauka: eta resistitzen dutenek, bere buruen gainera damnatione erekarriren dute.\n3 Ezen majistratuak eztirade izigarri, obra onakgatik, baina gaixtoagatik. Bada nahi duk potestatearen beldur ez izan? egik ungi, eta rezebituren duk laudorio harenganik.\n4 Ezen Iainkoaren zerbitzari duk hire onetakotz: baina gaizkirik badagik, aizen beldur: ezen eztik kausa gabe ezpata ekarten: ezen Iainkoaren zerbitzari duk, mendekari hiratan, gaizki egiten duenaren gainean.\n5 Harren behar da izan suiekt ez hiragatik solament, baina konszientiagatik ere.\n6 Ezen halakotz tributak ere pagatzen dituzue: ezen Iainkoaren ministre dirade, hunetara berera enplegatzen diradela.\n7 Renda iezezue bada guziei zor drauezuena: nori tributa, tributa: nori peajea, peajea: nori beldurra, beldurra: nori ohorea, ohorea.\n8 Etzaretela nehorengana deusez zordun: elkarri on daritzozuen baizen: ezen berzeri on daritzanak, Legea konplitu du.\n9 Ezen haur,Ezaiz adultero izanen, Eztuk hilen, Eztuk ebatsiren, Eztuk falsu testimoniajerik erranen, Eztuk guthiziaturen: eta baldin zenbeit berze manamendurik bada, hitz hunetan somarioki konprehenditzen da, Onhetsiren duk eure hurkoa eure burua bezala.\n10 Karitateak hurkoari gaizkirik eztrauka egiten. Beraz Legearen konplimendua, karitatea da.\n11 Prinzipalki ikusirik sasoina, ezen ia ordu dela lotarik iratzar gaitezen: ezen orain hurbilago dauku salbamendua, ezen ez sinhetsi ukan dugunean.\n12 Gaua iragan da eta eguna hurbildu. Iraitz ditzagun bada ilhunbearen obrak, eta bezti gaitezen argiari dagokan abillamenduz.\n13 Egunaz anko honestki ebil gaitezen: ez gormandizetan eta hordikerietan, ez ohatzetan eta insolentietan, ez gudutan eta inbidiatan.\n14 Baina bezti zaiteztez Iesus Krist Iaunaz, eta haragiaz artharik eztuzuela haren guthizien konplitzeko.\n1 Fedean infirmo diradenez. 8 Iaunari hiltzea edo bizitzea. 10 Nehor ez iudikatzeko. 20 biandagatiko eskandaloa. 23 Fedetik eztena bekatu.\n1 Eta fedez infirmo dena rezebi ezazue, baina ez disputationez ihardukitera.\n2 Batak sinhesten du gauza guzietarik ian ahal dezakela: eta berze infirmo denak belhar iaten du.\n3 Iaten duenak, iaten eztuena eztezan menosprezia: eta iaten eztuenak, iaten duena eztezan iudika. Ezen Iainkoak hura bere rezebitu ukan du.\n4 Hi nor aiz berzeren zerbitzaria iudikatzen duana? bere Iaunari fermu egoiten edo erorten ziaiok: baina fermaturen dik: ezen botheretsu duk Iainkoa haren fermatzeko.\n5 Batak estimatzen du egun bata berzea bainoago, eta berzeak estimatzen du bardin zein egun nahi den: batbedera biz segur bere konszientian.\n6 Egunera behatzen duenak, Iaunagana behatzen du: eta egunera behatzen eztuenak, Iaunagana eztu behatzen. Iaten duenak, Iaunari iaten du: ezen regratiatzen du Iainkoa: eta iaten eztuenak, Iaunari eztu iaten, eta regratiatzen du Iainkoa.\n7 Ezen ezta gutarik nehor bere buruari bizi, eta ezta nehor bere buruari hiltzen.\n8 Ezen edo dela bizi garen, Iaunari bizi gara: edo dela hiltzen garen, Iaunari hiltzen gara. Beraz nahi bada bizi garen, nahi bada hiltzen garen, Iaunaren gara\n9 Ezen hunetakotzat Krist hil, eta resuszitatu, eta bizitara itzuli izan da, hanbat hilen nola bizien gainean dominatione duenzat.\n10 Baina hik zergatik iudikatzen duk eure anaiea? edo hik ere zergatik menospreziatzen duk eure anaiea? Ezen guziak konparituren gara Kristen iudizioko throno aitzinean.\n11 Ezen eskribatua da, Bizi naiz ni, dio Iaunak, ezen niri gurthuren zait belhaun guzia: eta mihi orok laudorio emanen drauka Iainkoari.\n12 Bada segur gutarik batbederak bere buruaz kontu rendaturen drauka Iainkoari.\n13 Eztezagula beraz gehiagorik elkar iudika, bainaitzitik hunetan iujemenduz usat ezazue, behaztopagarririk batre edo trebukagarririk zuen anaieri ezar eztezozuen.\n14 Badakit, eta segur naiz Iesus Iaunaren partez, eztela deus satsurik bere berez: salbu, zerbait satsu dela estimatzen duenaren, hura harendako satsu baita.\n15 Baina baldin biandagatik hire anaiea tristetzen bada, ezabila ia karitatearen araura: eztezala eure biandagatik hura gal, zeinagatik Krist hil izan baita.\n16 Eztadila beraz zuen ungia gaitz erran.\n17 Ezen Iainkoaren resuma ezta ianhari ez edari: baina iustitia eta bake eta bozkario Espiritu sainduaz.\n18 Ezen gauza hautan Krist zerbitzatzen duena, Iainkoaren gogarako da, eta laudatua da gizonez.\n19 Iarreiki gakizten beraz bakeari dagozkan gauzei, eta elkarren edifikationetako diradenei.\n20 Eztezala hik biandaren kausaz Iaunaren obra desegin: egia duk gauza guziak xahu diradela, baina gaizkia duk eskandalorekin iaten duen gizonaren.\n21 On duk haragirik ez iatea, eta mahatsarnorik ez edatea, eta hire anaie behaztopatzen edo eskandalizatzen, edo infirmo egiten den gauzaren ez egitea.\n22 Hik fede duk? auk euror baithan Iainkoaren aitzinean. Dohatsu da bere burua iudikatzen eztuena laudatzen duen gauzan.\n23 Baina eskrupulo egiten duena, baldin ian badeza, iudikatua da: ezen eztu fedez iaten: eta fedetik ezten guzia bekatu da.\n1 Infirmoen flakatasunak suportatzeko. 7 Elkar rezebitzeko. 8 Promesak konfirmatu. 9 Miserikordia Jentilei. 16 Paul haien ministre. 26 Mazedoniakoen eta Akaiakoen kontributionea. 27 On espiritualak eta karnalak. 33 Bakezko Iainkoa.\n1 Eta behar ditugu fermu garenok, infirmoen flakatasunak suportatu, eta ez gure buruei konplazitu.\n2 Bada gutarik batbederak konplazi beza bere hurkoa ungira edifikationetan.\n3 Ezen Kristek ere eztu bere burua konplazitu nahi ukan, baina, eskribatua den bezala, Hiri iniuria erraiten draueanen iniuriak ene gainera erori izan dituk.\n4 Ezen aitzinetik eskribatu diraden gauza guziak, gure doktrinatan eskribatu izan dirade, Eskripturetako patientiaz eta konsolationez esperanza dugunzat.\n5 Bada patientiatako eta konsolationetako Iainkoak dizuela elkarren artean gauza ber baten pensatzeko gratia Iesus Kristen araura:\n6 Gogo batez eta aho batez glorifika dezazuenzat Iainkoa, zein baita Iesus Krist gure Iaunaren Aita.\n7 Halakotz rezebi ezazue elkar, Kristek ere gu rezebitu gaituen bezala Iainkoaren gloriatan.\n8 Bada erraiten dut, Iesus Krist zirkonsionearen ministre izan dela, Iainkoaren egiagatik, Aitei egin zaizten promesak konfirma litzanzat:\n9 Eta Jentilek Iainkoa bere miserikordiagatik glorifika dezaten: eskribatua den bezala, Halakotz laudorio emanen drauat hiri Jentilen artean, eta hire izenari kantaturen diarokat.\n10 Eta berriz dio, Alegera zaiteztez Jentilak haren populuarekin.\n11 Eta berriz, Lauda ezazue Iauna Jentil guziek eta elkarrekin lauda ezazue hura populu guziek.\n12 Eta berriz Esaiasek erraiten du, Izanen da Ieserenik zain bat, eta, Jentilen gobernatzera altxaturen den bat: Jentilek hartan esperanza ukanen dute.\n13 Esperanzazko Iainkoak bada konpli zaitzatela bozkario guziaz eta bakez sinhetsiz, esperanzaz abundos zaretenzat Espiritu sainduaren berthutez.\n24 Bada segur naiz, ene anaieak, ni neuror ere zuezaz, ezen zuek kuerok ontasunez betheak zaretela, ezagutze guziaz betherik: etare elkar admonesta ahal baitezakezue.\n15 Eta, anaieak, ausartkixiago eskribatu drauzuet partez, zuek orhoit eraziten bazintuztet bezala, Iainkoaz niri eman izan zaitadan gratiagatik,\n16 Iesus Kristen ministre naizenzat Jentilak baithan, enplegatzen naizela Iainkoaren Ebanjelio sainduan, Jentilen oblationea plazent denzat, Espiritu sainduaz sanktifikaturik.\n17 Badut beraz zerzaz gloria nadin Iesus Kristez, Iainkoazko gauzetan.\n18 Ezen ez ninzande, Kristek nizaz egin eztuen gauzaren erraitera ausart, Jentilen obedientiatara erekarteko, hitzez eta eginez:\n19 Signoen eta mirakuluen berthutez, Iainkoaren Espirituaren berthutez: hanbat non Ierusalemetik eta aldirietarik Illirikerano abunda erazi ukan baitut Kristen Ebanjelioa:\n20 Hala Ebanjelioaren predikatzen enseiatzen ninzela, ez Krist aipatu izan zen lekutan, berzeren fundament gainean edifika eznezanzat.\n21 Baina eskribatua den bezala, Harzaz denuntiatu izan etzaienek, ilkusiren dute: eta enzun eztutenek, adituren dute.\n22 Eta halakotz enpatxatu izan naiz anhitzetan ethortera zuetara.\n23 Baina orain gehiago lekurik komarka hautan eztudanaz geroz, eta ia anhitz urthez geroztik zuetara ethortera desir dudanaren gainean:\n24 Parti nadinean Espaigniarat, ethorriren naiz zuetara: ezen esperanza dut iragaitean ikusiren zaituztedala, eta zuezaz hara gidaturen naizela: baldin lehen zuekin izatez sasituxe banaiz.\n25 Bada orain banoa Ierusalemerat, sainduei administratzera.\n26 Ezen Mazedoniakoen eta Akaiakoen plazera izan da Ierusalemen diraden sainduetako paubrei zerbaiten partitzera.\n27 Ezen hala plazer ukan dute, eta zordun ere badirade hetara: ezen baldin haien on espiritualetan partizipant izan badirade Jentilak, hek ere karnalez den bezenbatean aiutatu behar dituzte.\n28 Bada haur akabatu dukedanean eta haei fruktu haur konsignatu draukeedanean, Espaigniarat ioanen naizate zuek baitharik.\n29 Eta badakit ezen zuetara ethor nadinean, Kristen Ebanjelioko benediktionearen abundantiarekin ethorriren naizela.\n30 Halaber anaieak, othoitz egiten drauzuet Iesus Krist gure Iaunaz, eta Espirituaren karitateaz, enekin enplega zaitezten, enegatik Iainkoari eginen drautzazuen othoitzez:\n31 Iudean diraden desobedientetarik delibra nadinzat, eta Ierusalemen egiteko dudan administratione haur, sainduen gogarako denzat:\n32 Iainkoaren borondatez zuetara bozkariorekin ethor nadinzat, eta zuekin batean rekrea nadinzat.\n33 Bada bakezko Iainkoa dela zuekin guziokin, Amen.\n1 Paulek Romako fidel guziak salutatzen. 16 Elkar salutatzeko. 17 Partialitatei eta eskandaloei ihes egiteko. 19 Romanoen obedientia. 25 Ebanjelioa sekretu estalia, 26 Haren manifestationea. Fedearen obedientia.\n1 Gomendatzen drauzuet bada gure arreba Febe, Zenkreko Elizaren neskato dena:\n2 Hura gure Iaunean rezebi dezazuenzat sainduei dagoten bezala, eta asisti zakizkioten zuen behar izanen den gauza guzietan: ezen hura anhitzen ostatesa izan da, eta neurorren ere.\n3 Salutaitzazue Priszilla eta Akila, ene aiutariak Iesus Krist Iaunean.\n4 Zeinek ene biziagatik bere lepoak susmetitu baitituzte: haei eztrauztet nik neurorrek eskerrak emaiten, baina Jentilen Eliza guziek ere bai.\n5 Saluta ezazue haien etxean den Eliza ere Saluta ezazue Epenet ene maitea, zein baita Akaiako primitia Kristean.\n6 Saluta ezazue Maria guregana anhitz trabaillatua.\n7 Salutaitzazue Andronik eta Iunia ene lehen gusuak, eta ene presonerkideak, Apostoluen artean notable diradenak, eta ni baino lehen izan diradenak Kristean.\n8 Saluta ezazue Anplia ene maitea gure Iaunean.\n9 Saluta ezazue Urban, gure aiutaria Kristean eta Estakis ene maitea.\n10 Saluta ezazue Apelles, Kristean aprobatua. Salutaitzazue Aristobulorenekoak.\n11 Saluta ezazue Herodion ene lehen gusua. Salutaitzakue Narzise baithako gure Iaunean diradenak.\n12 Salutaitzazue Trifena eta Trifosa, gure Iaunean trabaillatzen diradenak. Saluta ezazue Persida, nik maite dudana eta anhitz trabaillatu dena, gure Iaunean.\n13 Saluta ezazue Rufo berezia gure Iaunean, baieta haren eta ene ama.\n14 Salutaitzazue Asinkrito, Flegon, Hermas, Patrobas, Hermes, eta hekin diraden anaieak.\n15 Salutaitzazue Filologo, eta Iulia, Nereo, eta haren arreba, eta Olinpa, eta hekin diraden saindu guziak.\n16 Saluta ezazue elkar pot egite saindu batez Kristen Elizek salutatzen zaituztez.\n17 Eta othoitz egiten drauzuet, anaieak, gogoa ditzazuen, zuek rezebitu duzuen doktrinaren kontra partialitateak eta eskandaloak egiten dituztenak: eta aparta zaitezten hetarik.\n18 Ezen halakoek Iesus Krist gure Iauna eztute zerbitzatzen, baina bere sabela: eta hitz eztiz eta lausenguzkoz sinplen bihotzak seduzitzen dituzte.\n19 Ezen zuen obedientia batbederaz ezagutua da: Alegera naiz bada zuezaz den bezenbatean: baina nahi dut zuhur zareten onean eta sinple gaitzean.\n20 Eta bakezko Iainkoak deseginen du Satan zuen oinen azpian sarri. Iesus Krist gure Iaunaren gratia dela, zuekin. Amen.\n21 Salutatzen zaituztez Timotheo ene aiutariak, eta Luziok, eta Iasonek, eta Sosipaterek ene lehen gusuek.\n22 Salutatzen zaituztet gure Iaunean nik Tertiusek, epistola haur eskribatu dudanak.\n23 Salutatzen zaituztez Gaius-ek, ene eta Eliza guziaren ostatuak. Salutatzen zaituztez Eraste hiriko prokuradoreak, eta Kart anaieak.\n24 Iesus Krist gure Iaunaren gratia dela zuekin guziokin. Amen.\n25 Bada zuek konfirma ahal zaitzakeztenari, ene Ebanjelioaren eta Iesus Kristen predikationearen araura, hanbat denboraz geroztik misterio estalirik egon den rebelationearen araura:\n26 Baina, orain manifestatu denaren, eta Profeten Eskripturez Iainko eternalaren manuz fedearen obedientiatan natione guzietan deklaratu denaren araura:\n27 Iainkoari, bada, zuhur bakoitzari dela gloria Iesus Kristez eternalki. Amen.\nRomanoetara eskribatu izan da


Bi gaztek, Mirarik eta Unaik, EZ beti da EZ! kanpainak jasotako Sabino Arana 2017 saria utzi dute EUDELen egoitzan\n•\tSaria gordetzeko aukeratu dute EUDEL; izan ere, Euskadiko udalerri guztiak biltzen ditu, eta hori da, hain zuzen, eguneroko bizitza gauzatzen den espaziorik hurbilena, non elkarte, erakunde, herritarren kolektibo eta instituzioek borrokan diharduten egunez egun, indarkeria sexistak eta genero indarkeriak eragiten duten gaitz sozialari aurre egiteko.\nasteartea, 2018.eko otsailak 27\nMirarik eta Unaik Sabino Arana 2017 saria jaso zuten Bilboko Arriaga Antzokian, joan den urtarrilaren 28an, EZ beti da EZ! / ¡NO es NO! ekimenaren izenean. Saria jaso ondoren, EUDELek Bilbon duen egoitzan utzi dute, aurretik iragarri bezala. Saria euskal gizarte osoari dagokionez, EUDEL hautatu da sari hau gordetzeko leku gisa; izan ere, udal erakunde honek Euskadiko udalerri guztiak ordezkatzen ditu, eta, udalerri horietan guztietan, bertako elkarte, erakunde, herritarren kolektibo eta instituzioek egunero dihardute borrokan, genero indarkeriaren aurka.\nSaria jasotzean, Mirari eta Unai Euskadiko gizarte osoaren ordezkari bihurtu ziren. Gure gizartea arazo honen aurrean kezkatuta, konprometituta eta jardunean dago, eta EZ beti da EZ! gure herrialdeko txoko guztietara eraman nahi du.\nEUDELeko elkarteburu Imanol Landa eta Sabino Arana Fundazioko lehendakari Juan Mª Atutxa bertan zeudela, Mirarik eta Unaik sariaren domina EUDELen Batzorde Eragilea biltzen den aretoan utzi dute. Aipatutako organoa EUDELen zuzendaritzako organo gorena da, eta Euskadiko udalak ordezkatzen dituzten 15 alkatek osatzen dute.\nEkitaldian, Imanol Landak esker ona agertu dio Sabino Arana Fundazioari: “ohore handia da EUDELentzat, udalerri guztien topagunea den aldetik, euskal gizarte osoak berdintasunaren alde eta indarkeria sexistaren kontra egindako lanagatik jasotako aintzatespenaren gordailu izatea”. Landa elkarteburuak nabarmendu du EUDELek ondo baino hobeto ulertzen dituela “Ez beti da Ez!” ekimenak saria jasotzeko arrazoiak; izan ere, “berdintasuna eraginkorra izan dadin, beharrezkoa da gizarte osoaren konpromiso eta lan bateratua. Lan kolektibo honen oinarria balioen eta jokaeren transmisioa da, egunerokoan kontzientzia hartu eta berdintasuna sendotu dezagun, gure ekintza eta jokabideen bitartez, hala espazio pribatuan nola publikoan. Mirarik eta Unaik, besteak beste, etorkizuna irudikatzen dute; belaunaldi berrientzat, hain zuzen, berdintasunean oinarritutako udalerriak eraiki behar ditugu guztion artean, non gizon eta emakumeek eskubide eta aukera berberak izango dituzten.\nDomina bat, aintzatespen gisa\nSaria domina bat da, 26x26x5 cm-ko eskultura txiki batean txertatuta, aintzatespenaren testua grabaturik duela.\nEuskadiko bazter guztietan entzuten den EZ beti da EZ! oihu kolektiboaren zentzua aitzatetsi eta saritu nahi du Sabino Arana Fundazioak. Oihu horrek bere baitan biltzen du indarkeria sexistaren eta genero indarkeriaren biktima diren emakumeen ahots nahigabetu eta ia beti isilarazia; gaitz sozial horren kontra borrokan aritu diren eta oraindik aritzen diren elkarte, erakunde herritarren kolektibo eta instituzioen ahots konprometitu eta aktibista, eta indarkeria mota oro desagerrarazteko asmoz gero eta kontzientzia eta konpromiso handiagoa agertzen duen euskal gizarte osoaren ahots irmo eta erabakigarria. EZ beti da EZ! ekimenak BAIEZKO oihu zaratsua izan nahi du, gizon eta emakumeen arteko diskriminazioaren kontra, ekintza positiboaren alde eta berdintasun eraginkorraren alde, bai mundu osoan bai Euskadin.\nEz beti da EZ! ¡NO es NO! “oihu kolektiboaz” gain, joan den urtarrilaren 28an izandako Sabino Arana 2017 sarien ekitaldian, Koopera, Ramón Barea, Gerediaga Elkartea eta Abel Barriola saritu zituzten.\nComments (0) Number of views (4942)


Rosetta kometa-ehizara - Teknopolis\n2020/04/11 Larunbata, 13:30\n2020/04/13 Astelehena, 17:50\n2020/04/12 Igandea, 13:40\n2020/04/15 Asteazkena, 11:00\nHasiera » Erreportajeak » Rosetta kometa-ehizara\n2004an Guyana Frantsesetik espaziora jaurti zuten Rosetta zunda hibernazio-egoeran dago 2011tik, eta urtarril honen 20an berrabiarazi egingo dute. Une horretan 9 milioi kilometrora izango du bere azken geltokia: Churyumov-Gerasimenko kometa.\nRosetta kometa baten orbitan jarri eta lur hartzeko diseinatutako lehen misioa da. Bi modulu ditu: bata orbitan geratuko, 11 zientzia-saiakera egiteko helburuarekin, eta besteak kometa gainean lur hartuko du. Philae izena jarri diote azken horri, eta beste 10 esperimentu egiteko prestatu dute. Bien lanarekin, inoiz kometa bati egin zaion azterketa zehatzena egingo diote.\nEuropako Espazio Agentziaren arabera, Rosetta zunda poliki gerturatuko da Churymov-Gerasimenko kometaren ingurura. Horrela, haren lurrazalaren kartografia egiteaz gain, lur hartzeko tokirik egokiena erabakiko du. 2014ko azaroan gertatuko da hori.\nKometak Eguzki Sistemako objektu zaharrenak dira, eta gure jatorriari buruzko informazioa gordetzen dute. Eratu zirenetik haien konposizio kimikoa ia ez denez aldatu, duela 4.600 milioi urte Eguzki Sistemak zuen konposizioaren isla izan daitezke.\nLurrean bizia sortu zenean kometek zer ikusirik izan zuten jakiten ere lagunduko du Rosettak. Izan ere, kometek molekula organiko konplexuak garraiatzen dituzte, eta baliteke haiek biziaren jatorrian funtzioren bat eduki izana. Baliteke ere, kometekin bidaiatu ohi duten elementu arin eta lurrunkorrek Lurreko atmosfera eta ozeanoak eratzean zer ikusiren bat eduki izana.\nZunda abuztuan iritsiko da kometaren orbitara, eta hiru hilabete geroago hartuko du lur moduluak. Eguzkirantz sei urte eta erditik behin egiten duen bidaian, Churymov-Gerasimenko kometak aurten Rosetta izango du bidailagun. Tarte horretan zundak ikertu egingo du, gutxi gorabehera urtebetez, 2015eko abendura arte.\nKometarantz egin duen bidaian, Rosettak Jupiter eta Marteren arten dagoen asteroide-gerrikoa zeharkatu du, eta 2006 eta 2011 urteen artean Steins eta Lutetia asteroideen irudiak hartu zituen.\nRosetta misioaren izena, Rosetta harritik hartua dago, duela 200 urte inguru egiptoarren hieroglifikoak argitzea posible egin zuen harria. Modu berean, zientzialariek espero dute Rosetta misioak Eguzki Sistemaren eboluzioaren misterioa argitzea.\nESAren Rosetta zunda bere helburura bidean doa. Churyumov-Gerasimenko kometara iritsi, eta moduluetako batek han lur hartuko du.\n<iframe src="https://www.eitb.eus/eu/get/multimedia/embed/id/1916878/tipo/video/" width="458" height="268"></iframe>\nFelix Zubia: “Sare-lana gako izango da koronabirusaren kontrako botikak garatzeko”


Gizarteak ezarritako roletatik ihes egiten - Bizkaiko Hitza\nGizarteak ezarritako roletatik ihes egiten\n2019, abuztuak 02 Albisteak, Bizkaia, Kultura 223\nNorak bere bizitzan lehen aldiz egingo duen bidaia kontatuko du filmak”. Bakarrik abiatuko da Lara Izagirreren (Zornotza, 1985) pelikula berriko andre protagonista. Abiatuko da, halaber, zinemagile eta gidoilaria, abuztuan hastekoa baita Nora film luzearen grabaketekin. Berak, aldiz, ondo lagunduta egingo du bidaia hori. Ane Pikaza aktorea arituko da pelikulari izena ematen dion protagonistaren paperean, eta, gainontzekoak jakinarazteke dauden arren, izen “ezagunak” agindu dituzte.\n“Emakumeon ikuspegitik” istorioak kontatzeko beste ahalegin bat da Izagirreren honakoa. “Begiraden falta oso nabaria” dela azpimarratzen du zine zuzendariak, eta, hori orekatze aldera, “ahalik eta emakume gehienek beren istorioak kontatzea” aldarrikatzen du. Zornotzarraren bi film luzeak —2015ean ondu zuen lehena, Un otoño sin Berlín— dira andreen ikuspuntuen bildumari eginiko ekarpenak: 30 urteen muga zeharkatu duten bi emakume dira protagonista bietan.\nNoraren kasuan, filmaren hasierako gertakari batek aitonaren autoa hartu eta Euskal Herriko hamaika lekutara joatera bultzatuko du. “Lehen aldiz sentituko du bidaia abiatzeko askatasuna eta beharra dituela”. Atzean utziko du “normala” dena irudikatzen duen herria. Road trip-aren atzean, Izagirrek “gai astun eta garrantzitsu” deritzona paratu du: emakumeen egoera. Norak Zornotzatik alde egiten duen momentutik bertatik tratatuko dena: “Berak aukeratu ez duen egoera batean aurkituko dugu protagonista, guretzat erabaki duten bizitza hori egiten”.\nNorari egokitu zaio kasu honetan, baina Izagirreren filmak unibertsal egiten ditu haren komeriak, eta edozein emakumerenak bihurtzen ditu. Buruhausteen artean, zaintzarena nabarmendu du zuzendariak, bereziki: “Jakintzat ematen da gure gain hartu behar dugula”. Itxaropentsu askatuko ditu protagonistak kate horiek, bidaia kazetaria izateko asmoarekin hasiko baitu egitasmoa, baina emaitzak gazi-gozoak izango dira. “Metafora” gisa ulertu du zuzendariak: “Emakumeek geure buruari ematen dizkiogun eta gizarteak ematen dizkigun aukeren inguruko gogoeta da”.\nKomedia baten bidez irudikatuko ditu horiek guztiak. Un otoño sin Berlín-ek zuen komedia apurra berridazketekin eta muntaketarekin kendu, eta “pare bat irribarre” baino ez ziren geratu azken bertsioan. Komedia “asko maite” duenez, oraingoan bide hori hautatu du Izagirrek, “gaiak duen pisutik askatzeko”, batik bat: “Emakumeek munduan duten egoera tonu arin batean kontatzen da. Polita da geure buruari barre egiteko aukera ematea”.\nOndorioz, bi film luzeen atmosfera ezberdina izango da. Honetan “bizitza” gailenduko dela azaltzen du zinemagileak. Euskal Herriko “uda on bat” helaraztea da haren asmoa; alegia, “hondartza, eguzkia, mendia, itsasoa” agertu nahi ditu. “Euskal Herriaren beste irudi bat” eman nahi duela nabarmendu du, harentzako “berria” izango den eginbeharrekoa.\nEuskaraz egindako bidaia\nEuskal Herriaren irudi berri horretan, urtaroa ez da desberdintasun bakarra izango. Izagirreren aurreko film luzea ez bezala, Nora euskaraz egingo da. Un otoño en Berlín gazteleraz egitea beste erremediorik ez zuen izan, aktoreen aukeraketa zela eta “ezinezkoa” izan zitzaiolako euskaraz egitea. Alabaina, prozesua iraultzea erabaki du oraingo honetan: hau da, hizkuntza erabaki lehenbizi, eta ondoren aktoreak. Euskara bere “ama hizkuntza” izanik, “aukera” irizten dio pelikula bat hizkuntza horretan zuzendu ahal izateari.\nBaina gaztelera, ingelesa eta frantsesa ere entzun ahal izango dira pelikulan, eta tartean Iparraldeko eta Bizkaiko euskalkietan ere mintzatuko dira pertsonaiak. Izagirrek ertz asko aldarrikatuko ditu: “Asko gustatzen zait nolakoa den gure herria”.


Lucio Fontanaren obra aparta instalatu du Atrioan Guggenheim Bilbao Museoak | Sala de prensa del Museo Guggenheim Bilbao\nGuggenheim Bilbao Museoak Lucio Fontana artistaren obra ikusgarri bat instalatu du Atrioan, datozen hiru urteetan bisitarien gozagarri izan dadin. Neoizko egitura Milango Bederatzigarren Trienalerako (Struttura al neon per la IX Triennale di Milano) pieza, artista italiar/argentinar handiak 1951n sortua, aldi berean izan daiteke eskultura bat, argizko diseinu-lan bat zein airean izoztutako marra espresibo bat, eta Milango Fondazione Lucio Fontanaren eta Guggenheim Bilbao Museoaren arteko aparteko lankidetzari esker egongo da Museoan ikusgai.\n2019ko Lucio Fontana. Atarian erakusketaren parte izan zen lan horren konplexutasunak solaskide paregabea du Frank Gehryk diseinatutako eraikina; izan ere, arkitektoak paperean zirriborratutako bozetoek Fontanaren arabesko espazialak gogorarazten dizkigute. Bere argitasuna eta dimentsioak medio, neoi bikainak burla egiten die perspektibari eta distantziari; arkitektura modu biziagoan hautemateko aukera eskaintzen dio behatzaileari, eta Museoaren barnealdetik zein kanpoaldetik antzeman daiteke.\nBere ibilbidean zehar, Lucio Fontanarentzat (Rosario, Argentina, 1899 – Varese, Italia, 1968) etengabeko ikerketa- eta gogoeta-gai izan zen espazioa, eta hainbat testuingurutan eta askotariko materialen bidez landu zuen. Espazialismoa sortu eta 1947an Italiara itzuli ondoren, Fontanak, gero eta nabarmenago, abstrakzio eta esperimentazio erradikalaren bidetik jo zuen. Aitzindaria izan zen hutsa baliatzen zuen moduan; artistaren ustetan, hutsak sortzen du artelana eta, era berean, haren osagai bereizgarria da. Fontana funtsezko figura izan zen abangoardiako hainbat talderen garapenean —besteak beste, Zero talde internazionala—, baita erreferente ere ondorengo belaunaldietako artista gailenentzat —hala nola Yves Klein, Jorge Oteiza eta Jesús Rafael Sotorentzat‒. Mundu osoan ezaguna izan arren bere distira handiko mihise monokromo, ebaki eta zulatuengatik, Fontanak beti hartu zuen bere burua eskultoretzat; pieza bakoitza esperientzia osatu bat zen beretzat, kolorearen eta keinuaren, denboraren, sakontasunaren, bolumenaren, materialaren eta argiaren esperientzia.\nFondacione Lucio Fontanaren presidente den Paolo Laurini-ren hitzetan, “1951ko Milango bederatzigarren Trienalerako sortutako neoia Lucio Fontanaren lan adierazgarri eta ikonikoenetako bat dela esan daiteke zalantzarik gabe, aurrekaririk ez duen bere sormenaren erabateko adibidea”. Laurinirentzat, aparteko aukera da lan hau Guggenheim Bilbao Museoaren Atrioan aurkeztea, izan ere, “Artistak beti izan zuen harreman berezia arkitektoekin; hurbileko sentitzen zituen espazioarekiko sentsibilitatean. Bilboko instalazioak naturaltasun handiko elkarrizketa ezartzen du Frank Gehryren arkitektura liluragarriarekin —ikuspegi eta perspektiba iradokitzaile eta berriak eskainiz—, hainbestekoa non pentsarazten digun harreman horrek hementxe duela segida ezin hobea”.\nNeoizko egitura Milango Bederatzigarren Trienalerako XX. mendeko artearen eta teknologiaren elkar hartzearen adierazpenik sendoenetako bat da. Bere garaiko irizpide estetikoetarako harrigarria den materialez egina, Milango 1951ko Trienaleko atondorako berariaz eskatutako enkargu baten emaitza izan zen pieza. Litekeena da Fontanaren neoizko marrazki espaziala artistaren erantzuna izatea 1950ean Pablo Picassok, Gjon Mili argazkilariarekin elkarlanean, egindako “argiaren marrazki” ospetsuei. Argi elektrikoa material “exotiko” gisa erabili izan da arte tradizionaletan, eta horren aurrean, ehun metro neoi kizkur eta kaotikorekin, tour de force bat proposatzen zion Fontanak garaiko industriaren ahalmenari; era horretara, 1948ko manifestu espazialistaren aldarrikapenetako bat gauzatzea lortu zuen: “Teknika modernoaren baliabideekin, lortu egingo dugu zeruan honakoak agertzea: forma artifizialak, / ortzadar zoragarria, / kartel argidunak”. Gainera, bere trazatuak espero ez bezala uztartzen zituen Barrokoaren estetika, gaztetatik hainbeste miresten zuena, eta aro espazialeko programa teknologikoa.


Independentzia, %58k | Mundua | Berria\nAdos, ezinegona da nagusi mundu leku askotan, Europa gehienean bai behintzat. Baina horren aurrean bidea zein den ere geroz eta argiago dute batzuek: eskoziarren % 58k, esaterako, independentziaren alde bozkatuko luketela esan dute Ipsos Mori etxeak egindako inkestan. Orain arte jaso den emaitzarik handiena da independentistentzat.\nZortzi hilabete mundu oso bat da sasoiotan, baina, gauzak asko aldatu ezean, Nicola Sturgeonen SNPk garaipen handia lortuko du maiatzeko hauteskundeetan. Eta programan, goian eta nabarmen, independentziari buruzko erreferenduma izango du SNPk. Ez berak bakarrik; Berdeak ere independentistak dira, eta ezin ahaztu SNPren ezkerretara dagoen sektorea: Radical Independence-koen etxez etxe eta kalean egindako lan eskergari esker, inoiz laborismoaren hirietako bat izandako Glasgown independentisten alde bozkatu zuten 2014an, herrialdearen leku gehienetan ez bezala.\nBoris Johnsonek, Westminsterrek eta estatuak, azken finean, arma asko dituzte, noski; inork ez du esan erraza izango denik eskoziarrentzat. Lehen oztopoa, bistan da, erreferenduma bera baimentzea izango da. Londresek argi eta garbi esana du galdetu beharrekoa duela sei urte galdetu zela, auzia itxita dagoela, Eskoziak ez duela erreferendumera deitzeko eskumenik eta ez diola horretarako baimenik emango, 2014an bezala. Besterik da, noski, independentismoak hori bera aginduta herritarren babes erraldoia lortzen badu. Printzipio demokratikoa gailentzen da horrelakoetan, eta ezinbestean negoziatu beharko dute erreferenduma —Bartzelonako 2017ko urriko irudien laurden batekin, Eskoziak automatikoki alde egingo luke Londresen agintetik—. Orain, egin kontu zer-nolako negoziazioak —zerbait esatearren— egiten ari den Johnson Bruselarekin egunotan. Hori konpontzen zaila dela uste duenak, pentsa dezala nola izango den Edinburgorekin.\nOraingoz argitu gabeko gakoetako bat, eta eskoziarren erabakian pisu handia duena, moneta da, zein diru izango duen Eskozia independenteak. Libera esterlina erabiliko luketela ziur esanda joan ziren 2014an, baina Ingalaterrako Bankuaren errealitatearekin egin zuten topo. Bistan da, Eskoziak sor dezake bere diru propioa, eta liberarekin bat eginda mantendu, baina azken batean lehengo leku berean zaude: lehen, txikia izan arren, eragina zeneukan errealitate batetik kanpo, atzerriko banku zentral baten erabakien menpe, subiranotasun fiskalik gabe. Horretarako, euroa bera izan liteke hobea, egonkortasuna eta eragin gutxieneko bat izateko. Baina euroa hartzea ere ez da automatikoa, besteak beste, norbere diruak euroarekin aldi batez bat eginda egon behar duelako. Eskoziak bere banku zentrala eta diru propioa sortzea erraz esan baina egiteko hain erraza ez den zerbait da. Suediak eta Danimarkak Europako Batasunean segitzea eta eurotik kanpo gelditzea erabaki zuten, eta ez zaie txarto joan. Eskoziak ere eskandinaviarren diziplina fiskala beharko luke. Eta orain arte EBra sartu diren herrialdeek euroa hartzeko urratsak egiteko konpromisoarekin egin dute: prest legoke Eskozia independentea?\nEz du diruak bakarrik erabakiko Eskozian zer gertatzen den. Brexit-a eta brexit-ak zoratzeraino hauspotutako nazionalismo ingelesa, toryak erabat bereganatuta, bultzada handiagoa izan litezke. Baina, azken erabakia hartzean, patrikari begiratuko diote eskoziarrek, eta independentistek orain arte baino proposamen argiagoa beharko dute.\nEz da Eskozia soilik: Gales ere nola ahalduntzen ari den adierazten du egunotako erabakiak: Ingalaterrako mugak ixtea Covid tasa handienak dituzten eskualdeetatik datozenentzat. Duela belaunaldi bat, nazionalismo ingelesaren aurrean horrelako harrotasun subirano batekin jokatuko zela iradokitze hutsak ezinezkoa zirudien.\nHorrek guztiak beste elementu batera ere bagaramatza: Irlanda izan da orain arteko negoziazioen auzi arantzatsuenetakoa, hortik kanpo itsasoa baino ez baita Erresuma Batuaren eta Europako Batasunaren arteko muga. Baina Irlandan ehunka kilometro eta muga-postu daude, teorian, kontrolatu beharrekoak, bake-akordioen arabera militarizatu ezin direnak. Beste batean helduko diogu nola horren konponbidea Irlanda batua den —eta uste baino hurbilago egon daitekeen—, baina paradoxa da muga itsasoz beste aldera joan litekeela orain. Uhartea zirelako, nortasun berezia izan eta brexit-a egin, eta Europako muga berriek Britainia Handiaren beraren lurraldea zatitu dezakete muga baten bidez, Ingalaterra eta Eskozia artean. Eta kasu Galesi.


Enrique Abril Errebote Txapelketako partida etxean Zubietak, igande honetan - Zubieta - Noaua.eus\nEnrique Abril Errebote Txapelketako partida etxean Zubietak, igande honetan\nNoaua Aldizkaria 2021-09-17 09:36\nEuskal Herriko sei talde lehian jarri dituen txapelketaren 58. edizioko hurrengo jardunaldia etxean jokatuko du Zubietak. Igande honetakoa, irailaren 19koa hain zuzen.\nEnrique Abril Errebote Txapelketaren lehen fasea azken txanpan da, igande honetan, borobiltzekoak dira azken neurketekin. Zubietak etxean jokatuko du, goizeko 11:00etan hasita errebote plazan; Zaharrer Segikoekin lehiatuko dira.\nA multzoan dituen aurkariekin lehiatzen ari da Zubieta; Villabonako Behar Zana eta Baigorriko Zaharrer Segi taldeekin. Villabonarren aurka galdu zuten iragan igandean 8-13. Lehen faseko azken partida, aipatu moduan, igande honetan bertan.\nLehen bi postuetan sailkatzen badira, azken fasera igaroko dira. Gogoan izan, azkeneko edizioa 2019koan zubietarrak izan zirela txapeldunak. 2020-21 denboraldikoa aldiz, hainbat neurketa jokatzeke izan baina jokatu ezinik, ekainean bertan behera utzi behar izan duten pandemiagatik.


John Walker (atleta) - Wikipedia, entziklopedia askea.\nPapakura District (en) , 1952ko urtarrilaren 12a (69 urte)\ndistantzia erdiko korrikalaria eta atleta\nBritainiar Inperioko Ordenaren komendadorea (1992ko ekainaren 13a)\nBislett medal (1976)\nSilver Olympic Order (1995)\nKnight Companion of the New Zealand Order of Merit (2009ko ekainaren 1a)\nBritainiar Inperioko Ordenaren ofiziala (1976ko urtarrilaren 1a)\nJohn George Walker (Auckland, Zeelanda Berria, 1952ko urtarrilaren 12a) zeelandaberritar atleta ohia da.\nIraupen erdiko lasterkaria izan zen. Milia hiru minutu eta berrogeita hamar segundoren azpitik egitea lortu zuen lehen lasterkaria izan zen (1975); 3.49,4 minutuko marka ezarri zuen. Hurrengo hamar urteetan, ehun aldiz egin zuen distantzia hura lau minuturen azpitik.\n1974ko Commonwealtheko Jokoetan zilarrezko domina irabazi zuen 1.500 metrotan, eta brontzezkoa 800 metrotan; 1976ko Olinpiar Jokoetan, berriz, urrezko domina irabazi zuen 1.500 metroko lasterketan. Urte horretan bertan, munduko errekor berria ezarri zuen 2.000 metroko lasterketan: 4 minutu 51,4 segundo. Gainera, Zeelanda Berriko 1.500 metroko txapeldun izan zen zazpi aldiz eta 800 metroko txapeldun zortzi aldiz.\nZeelanda Berriko atletak\n1984ko Udako Olinpiar Jokoetako atletak\nOrriaren azken aldaketa: 15 abuztua 2021, 11:03.


BIZITZA EZ DA IRAGANEAN HARRAPATUTA GELDITUZ, ETORKIZUNA ISLATZEA - KUTXA BATEAN AURKITUTAKO IDATZIAK\nHasiera » Sailkatu gabea » BIZITZA EZ DA IRAGANEAN HARRAPATUTA GELDITUZ, ETORKIZUNA ISLATZEA\nPentsamenduak kontrolatu egiten gaitu, iraganeko gertaerak zein etorkizuneko espektatibek betetzen dute kontrol guzti hau. Eta honek, zenbaitetan, min egiten digu, ez baitakigu unearen esentzia ateratzen. Zaila da hau gestionatzea, gertaera zehatz baten aurrean, iraganak pisua duen bezala etorkizunean islatzen ditugun beldurrek ere geure buruak astintzen baitizkigute.\nIraganeko esperientzietara lotzen da, datorren hori horren arabera aurreratuz, eta zenbaitetan beharrezkoa ez den sufrimendua eraginez. Hemen eta orain bizitzea ahanzturara eramanez. Urrea balio duen, eta gelditzen zaigun denboran geldirik egotea bultzatuz.\nGure bizitzak horretara mugatzen ditugu, ohartzen ez bagara ere, pentsamenduek jokabideek eta sentitzen dugun hori baldintzatzen baitizkigute. Ezin baitugu pentsamenduak islatzen duen eta gertatu ez den gertaera bat landu , ez konpondu, oraindik gertatu ez denean.\nZenbaitetan, gure bizitzetako gertaera gogor batek (edo bat baino gehiagok) horren kontzientzia piztera bultzatzen gaitu.\nNire kasuan, gertuko pertsona baten minbiziak, denboraren garrantziaz kontziente izatera bultzatu ninduen. Nire aitaren gaixotasunak erakutsi zidan etorkizunean pentsatzen igaro izaten dugula bizitza, zenbaitetan hau iristen ez denean eta bizitza bere horretan joaten uzten dugu, benetan bizi gabe.\nGure jokabide guztiak horretara mugatzen ditugu, etorkizunean gure buruaz zer izango den kezka etengabearekin korrika biziz, benetan hurrengo pausoa eman nahi dugun eta horrek betetzen gaituen pentsatzen jarri gabe, orainari bere zuku guztia atera gabe, elkarretaz zein inguruaz gozatu gabe.\nBizitza ez da iraganean harrapatuta geldituz, etorkizuna islatzea. Bizitza segundu, minutu, ordu, egun… bakoitzari ahalik eta etekin gehien ateratzea baizik. Ohituta gaude uneoro besteen ibilbideetan epaile lanak egiteaz, dirua gastatzen duen horri aurrezten ez dakiela atxikituz, maitasun bat baino gehiago duenari “zerri” etiketa jarriz, bidaiatzen duenari etorkizunik izango ez duela oroituz, dantza eta parranda asko egiten duenari erotuta dagoela esanez,…\nAgian, epaile lanak egiten ditugun horretan une batez gu geu bizi garen pentsatzen jarri beharko ginateke, zenbaitetan besteei begira zergaitik ote gauden ahazten dugulako. Eta bitartean, iraganean so, eta etorkizuna oinarri dugun horretan, denborak hegan egiten du, atzera bueltarik izan gabe.


BRIGADISTAK – Lumaltik\n1. TXIAPASEKO GATAZKA ETA INTENTSITATE BAXUKO GERRA\nTxiapasen (Mexiko) Giza Eskubideen urraketak irautea Giza Eskubideen begiratzaileen presentzia komunitate indigenetan baliagarria egiten du.\nAspaldatik diote gobernuak eta mass-mediak Txiapaseko komunitate indigenen aurkako gerra amaitu zela, baina sarritan gobernuak finantziatutako talde paramilitar eta militarrek kapitalismoari aurre egiten dioten komunitate indigenetan desagerpen, espetxeratze, tiroketa eta aterarazte ugari eragiten dituzte.\nBegiratzaile internazional moduan parte hartzen dugunok, herri Zapatista eta Gobernuak ezkutatu nahi dituen beste herri batzuek sufritzen duten gehiegikeri hauek eman ezkero, hauek saihestu edo lekukotasuna emateko gaude.\n2. ZER DIRA BEGIRATZAILE ZIBILEN BRIGADAK-BRICOS?\n1995etik existitzen dira begiratzaileen brigada zibilak (BRICOS) Lacandona (Txiapas) basoko komunitate indigenei laguntzeko. Borroka armatuaren ondorioz eraso eta Giza Eskubideen urraketa jasateko arriskuan dauden komunitate hauetan behaketa sistematiko eta segizioarekin edozein eraso motaren asmoa kentzea nahi da.\nBegiratzaileen brigada zibilak itxaropena eta duintasuna mantendu eta komunitateen sare soziala berreraikitzera laguntzen duen gune zibila da, errespetuz eta dinamika propio batekin, euren autodeterminazioaren arabera, jatorrizko herriak bezala.\nBrigadistak komunitateetara doaz komunitate indigena hauek berauek eskatzen dutelako.\n3. NORK ANTOLATZEN DU BRICOS?\n1989tik FRAYBA (Centro de derechos humanos Fray Bartolomé de Las Casas) GKEk Giza Eskubideak eta bereziki komunitate eta herri indigenen eskubideak babestu eta sustatzeko egiten du lan. Bere eginkizuna komunitateei biktima diren bidegabekeria politiko, ekonomiko eta kulturalen aurkako ekintzetan konpainia ematea da.\nEuren lanaren premisa moduan honako hau dute: Giza Eskubideen integritate eta zatiezintasuna; dibertsitate kulturalarekiko errespetua eta erabakiak modu askean hartzeko eskubidea; bakea lortzeko baldintza moduan justizia integrala eta elkarrizketa kultura bat garatzea, tolerantzia eta adiskidetzea, aniztasun kultural eta erlijiosoa errespetatuz.\nFRAYBAk “BRICO” sortu zuen borondatezko langile internazionalen bidalketaz Txiapasen euren eskubideak mehatsatuak ikusten zituzten komunitateei laguntzeko.\nBRICOSen presentziak mehatz edo proiektu turistikoen mehatsupean dauden komunitateetan tentsioa lasaitzeko balio du, eta baita ejerzitoa edo paramilitarren presioaren biktima diren komunitateetan. Misio hauek Txiapaseko eskualde hauetan ematen diren Giza Eskubideen urraketak FRAYBAko taldea dokumentatu eta erdiesteko balio du eta modu honetan nazioko agintariei eta buruzagi internazionaak interpelatzeko eta komunitateak prozesu juridikoetan laguntzeko.\nMisio hauek gutxienez 15 egunekoak dira eta gaztelaniaren inguruan kontzeptu basikoak dakizkien eta eskualdearen testuinguru historiko eta politikoaren inguruan formakuntza jaso duen edozein bolondresentzat daude zuzenduta. Horregatik FRAYBAk etorkizuneko begiratzaileak prestatzeko organizazioen sare internazionalak eratu ditu.\n4. ZEIN DA LUMALTIKEN EGINKIZUNA?\nLumaltiken heziketa lantegi bat eskaintzen dugu BRICOSen parte hartu nahi duen edonorentzat eta FRAYBAren aurrean ziurtatzen dugu brigadista moduan komunitate batean parte hartu ahal izatea.\nBeharrezkoa da gogoeta egitea eta Giza Eskubideen aldeko begiraketa eta hauen funtzioak zeintzuk direne ta nork hartzen duen parte brigadetan partekatzea.\nHonetaz gain, Mexikoko eguneko egoera, autonomia zapatista, konpainia desberdinak, segurtasuna, osasuna eta abarren inguruko informazio eguneratua ematen da.\nLantegi hauetan parte hartzea ezinbestekoa da Mexikon brigadak koordinatzeaz arduratzen den San Cristobal de las Casas Txiapaseko Centro de Derechos Humanos Frayba-ren aurrean baliozko ziurtagiria eskuratzeko.\n5. BRIGADEN INGURUKO MATERIALAK\n–“Un mundo donde quepan muchos mundos. 25 años de brigadas en Chiapas” dokumentala\nGure lantegietan parte hartu nahi baduzu idatzi info@lumaltik.org helbidera\nParte hartu nahi duen jende gehiago ezagutzen baduzu gonbida itzazu eta jakinaraziguzu ahal bezain laster.\nInformazio gehiago: https://frayba.org.mx/solidaridad/